tripathysagar/odia_wiki huggingface dataset:
ସୁର ବାବା ଭୁବନେଶ୍ୱରର ଝିଇଁଣ୍ଟି ଶାସନସ୍ଥିତ ତ୍ରାହି ଅଚ୍ୟୁତ ଆଶ୍ରମର ମୁଖ୍ୟ ଅଟନ୍ତି । ତାଙ୍କର ପ୍ରକୃତ ନାମ ସୁରେନ୍ଦ୍ର ମିଶ୍ର ଅଟେ । ପରିବାର ତାଙ୍କ ଦୁଇ ପୁଅ ତ୍ରିଲୋଚନ ମିଶ୍ର ଓ ବିରଞ୍ଚି ମିଶ୍ର ବିଲ୍ଡର ଅଟନ୍ତି । ଆଶ୍ରମରେ ସୁରଙ୍କ ଦ୍ୱିତୀୟ ପତ୍ନୀଭାବେ ସାନ ମା ଆଶ୍ରମରେ ହୁକୁମ ଜାହିର କରନ୍ତି । ବିବାଦରେ ସେ ସମୟର ସାରଥୀ ବାବାଙ୍କ ଚର୍ଚ୍ଚିତ ଯୌନ କେଳେଙ୍କାରୀ ଘଟଣାରୁ ସୁରବାବାଙ୍କ ପ୍ରତି ଜନ ଆକ୍ରୋଶ ଦେଖା ଦେଇଥିଲା । ସାରଥୀ ବାବା ସମ ଭଣ୍ଡ ବୋଲି ଲୋକଙ୍କ ସନ୍ଦେହ ଘନୀଭୂତ ହୋଇଥିଲା । ପୂର୍ବରୁ ତାଙ୍କ ପ୍ରତି ଜମି ଜବରଦଖଲଠାରୁ ଆରମ୍ଭ କରି ସମ୍ପତ୍ତି ହଡପ, ବେଆଇନ ଅସ୍ତ୍ର ଶସ୍ତ୍ର ରଖିବା, ମହିଳାଙ୍କୁ ବ୍ଲାକମେଲ କରି ଯୌନ ନିର୍ଯାତନା ଦେବା ଆଦି ବିଭିନ୍ନ ସଙ୍ଗୀନ ଅଭିଯୋଗ ଥିଲା । ଯାଞ୍ଚ ବେଳେ ତ୍ରାହି ଅଚ୍ୟୁତ ଆଶ୍ରମରୁ ୨ଟି ପିସ୍ତଲ ଓ ୩ଟି ୯ଏମ୍ଏମ୍ ଗୁଳି ମିଳିଥିଲା । ମୋଟ ୫ଟି ମାମଲା ରୁଜୁ ହୋଇଥିବାବେଳେ ସୁର ବାବାଙ୍କ ବିରୋଧରେ ଭାରତୀୟ ପିଙ୍ଗଳ କୋଡ଼  (ଆଇପିସି)ର ଦଫା ୨୪୧, ୨୯୪, ୩୨୧, ୩୨୩, ୩୪୨, ୩୫୪, ୧୦୯, ୫୦୬, ୩୪, ବେଆଇନ ମାରଣାସ୍ତ୍ର ରଖିବା ଅଭିଯୋଗରେ ଧାରା ୨୫ ଏବଂ ଆଦିବାସୀ/ହରିଜନ ନିର୍ଯାତନା ପ୍ରତିରୋଧ ଆଇନର ଧାରା ୩ ଅନୁଯାୟୀ ମାମଲା ରୁଜୁ କରାଯାଇଥିଲା  । ସୁର ବାବାଙ୍କ ସମେତ ତାଙ୍କ ଦୁଇ ପୁଅ ତ୍ରିଲୋଚନ ଓ ବିରଞ୍ଚିକୁ ପୁଲିସ ଗିରଫ କରିଥିଲେ । ଆଶ୍ରମର ସାନ ମା ଙ୍କୁ ଗିରଫ, ଗିରଫ ୧୨ ଜଣ ସ୍ଥାନୀୟ ଯୁବକଙ୍କୁ ଖଲାସ କରିବା, ଆଶ୍ରମ ନାମରେ ସୁର ଜବରଦଖଲ କରିଥିବା ସ୍ଥାନୀୟ ଲୋକଙ୍କ ଜମି ଓ ସରକାରୀ ଜମିକୁ ବେଦଖଲ ଆଦି ବିଭିନ୍ନ ଦାବିରେ ସ୍ଥାନୀୟ ଲୋକ ପୁଲିସ ପ୍ରହରା ସତ୍ତ୍ୱେ ଆଶ୍ରମକୁ ପଶି ଭଙ୍ଗାରୁଜା କରିଥିଲେ । ଉତ୍ତ୍ୟକ୍ତ ଜନତା ଆଶ୍ରମ ପରିସରରେ ଥିବା ଟାଟା ସୁମୋ ଗାଡିକୁ ନିଆଁ ଲଗାଇ ପୋଡ଼ି ଦେଇଥିଲେ । ଏହାକୁ ମିଶାଇ ଆଶ୍ରମ ପରିସରରେ ୨୦ଟି ୪ ଚକିଆ ଗାଡ଼ି ସମେତ ବାଇକ ଓ ଅଟୋ ମିଶି ୩୦ଟି ଗାଡ଼ି ପୋଡ଼ିଯାଇଥିଲା । ଗଣ୍ଡଗୋଳ ପରେ ଆଶ୍ରମ ପରିସରରେ ୧୪୪ ଧାରା ଜାରି କରାଯାଇଥିଲା । ଅନୁସନ୍ଧାନ ବେଳେ କ୍ରାଇମ ବ୍ରାଞ୍ଚ ରାଜ୍ୟ ତଥା ରାଜ୍ୟ ବାହାରେ ସୁର ମିଶ୍ରଙ୍କ ନାଁରେ ୮୪ ଏକର ଜମି ଠାବ କରିଥିଲା । ଠାବ ହୋଇଥିବା ୮୪ ଏକର ଜମି ମଧ୍ୟରୁ ୩୭ ଏକର ଆଶ୍ରମ ନାଁରେ, ୪୫ ଏକର ସୁର ବାବା ଏବଂ ତାଙ୍କ ପରିବାର ଲୋକଙ୍କ ନାଁରେ ଏବଂ ପ୍ରାୟ ୨୮ ଏକର ଜମି ବଡ଼ ପୁଅ ତ୍ରିଲୋଚନ ମିଶ୍ରଙ୍କ ନାଁରେ ଥିଲା । ଉତ୍ତର ପ୍ରଦେଶର ବାରାଣାସୀରେ ୧ ଏକର ଜମି, ଛତ୍ରପୁରରେ ଜମି ଜବରଦଖଲ, କାକଟପୁରରେ ଜବର ଦଖଲ ହୋଇ ଝାଉଁ ଜଙ୍ଗଲ ସୃଷ୍ଟି କରିଥିବା ପ୍ରାୟ ୮ ଏକର ଜବରଦଖଲ ଜମି ସହ କଲିକତା ଓ ବିହାରରେ ମଧ୍ୟ ସୁରବାବାଙ୍କ ଜମିଥିବା କ୍ରାଇମବ୍ରାଞ୍ଚ ପ୍ରକାଶ କରିଥିଲା । ।
ନିଜାମୀ ବନ୍ଧୁ  ହିନ୍ଦୀ :          , ଉର୍ଦ୍ଦୁ:   ଏକ ଭାରତୀୟ ସଙ୍ଗୀତ ଦଳ । ଚାନ୍ଦ ନିଜାମୀ, ଶଦାବ ଫରିଦୀ ନିଜାମୀ ଏବଂ ସୋହରବ ଫରିଦୀ ନିଜାମୀ ଏହି ଦଳରର ସଂଯୋଜକ ଅଟନ୍ତି । ସେମାନେ ନିଜାମଉଦ୍ଦିନ ଆଉଲିଆଙ୍କ ସମ୍ମାନରେ ଅମିର ଖୁସ୍ରୋଙ୍କଦ୍ୱାରା ଲିଖିତ କବିତାକୁ ନେଇ କବାଲି ଗାଇଥାନ୍ତି । କଥାଚିତ୍ରରେ ଅବଦାନ ୨୦୧୧ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର ରକ୍‌ଷ୍ଟାର୍‌ରେ ଏ. ଆର. ରହମାନଙ୍କ ସଙ୍ଗୀତ ନିର୍ଦ୍ଦେଶନାରେ ଏକ ଗୀତ ଗାଇଥିଲା, ଯାହା ପରେ ତାଙ୍କୁ ଲୋକପ୍ରିୟତା ମିଳିଥିଲା । ପରବର୍ତ୍ତୀ ସମୟରେ ବଜରଙ୍ଗୀ ଭାଇଜାନ୍ ଫିଲ୍ମ‌ରେ ହଜରତ ନିଜାମଉଦ୍ଦିନ ଦର୍ଗାଃରେ ଏହି ବ୍ୟାଣ୍ଡ୍‌ର ଏକ ଗୀତ ପରିବେଷଣ କରାଯାଇଥିଲା । ଇତିହାସ ଏହି ଦଳରେ ଥିବା ସଦସ୍ୟମାନଙ୍କର ପରିବାର ବିଗତ ଶତାବ୍ଦୀମାନଙ୍କରୁ ଗାଇ ଆସୁଥିଲେ ଏବଂ ଉନବିଂଶ ଶତାବ୍ଦୀରେ ସେମାନେ ବିବାହ, ବ୍ୟକ୍ତିଗତ ସଙ୍ଗୀତ କାର୍ଯ୍ୟକ୍ରମ, ଚଳଚ୍ଚିତ୍ର ଆଦିରେ ଗାଇବା ଆରମ୍ଭ କରିଥିଲେ ।
ମନୋହର ରଣଧାରୀ  (ଜନ୍ମ: ୧୦ ଜୁଲାଇ ୧୯୭୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନବରଙ୍ଗପୁର ଓ ଡାବୁଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମନୋହର ରନ୍ଧାରୀ ୧୯୭୪ ମସିହାର ଜୁଲାଇ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ଉର୍ମିଳା ରଣଧାରୀ ଓ ବାପାଙ୍କ ନାମ ଡମ୍ବରୁଧର ରଣଧାରୀ । ରାଜନୈତିକ ଜୀବନ ମନୋହର ରନ୍ଧାରୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।
ବଂଶୀଧର ପ୍ରତିହାରୀ  (ଜନ୍ମ: ୧୯୨୮) ଜଣେ ଭାରତୀୟ ଚିତ୍ରକର, ଏବଂ ଟେମ୍ପରା, ଧୌତଚିତ୍ର, ଜଳରଙ୍ଗ ଚିତ୍ର ତଥା କାଠ ଖୋଦେଇରେ ଅବଦାନ ନିମନ୍ତେ ଜଣାଶୁଣା  । ଚିତ୍ରକଳା ନିମନ୍ତେ ତାଙ୍କର ଆଜୀବନ ଅବଦାନ ନିମନ୍ତେ ଓଡ଼ିଶା ଲଳିତ କଳା ଏକାଡେମୀ ତରଫରୁ ସେ ୨୦୨୩ ମସିହାରେ ୨୦୨୨ ବର୍ଷ ପାଇଁ ଓଡ଼ିଶାର ସର୍ବୋଚ୍ଚ ଚିତ୍ରକଳା ସମ୍ମାନ ଧର୍ମପଦ ପୁରସ୍କାରରେ ସମ୍ମାନୀତ ହୋଇଥିଲେ । ସେ ଭାରତର ଅଜନ୍ତା ଗୁମ୍ଫାଚିତ୍ର ଶୈଳୀରେ ହୋଇଥିବା ପ୍ରସିଦ୍ଧ ଫ୍ରେସ୍କୋ  (କାନ୍ଥ ଗାତ୍ରରେ ଅଙ୍କିତ ଚିତ୍ର) ଅଙ୍କନ ପାଇଁ ପ୍ରସିଦ୍ଧ  । ଜୀବନୀ, ଶିକ୍ଷା ଓ ବୃତ୍ତି ବଂଶୀଧର ପ୍ରତିହାରୀ ୧୯୨୮ ମସିହାରେ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ଶାନ୍ତିନିକେତନର କଳା ଭବନରୁ ୧୯୫୮ ମସିହାରେ କଳାରେ ଶିକ୍ଷା କରିଥିଲେ । ତାଙ୍କର କଳା ମଧ୍ୟରେ ଟେମ୍ପରା, ଧୌତଚିତ୍ର, ଜଳରଙ୍ଗ ଚିତ୍ର ତଥା କାଠ ଖୋଦେଇ ଆଦି ଅନ୍ୟତମ । ଅଜନ୍ତାର ଗୁମ୍ଫାଚିତ୍ର ଶୈଳୀରେ ସେ ପ୍ରସିଦ୍ଧ ଫ୍ରେସ୍କୋ ଚିତ୍ର ଅଙ୍କନ ପାଇଁ ପ୍ରସିଦ୍ଧ । ତା 'ପରେ ସେ ୩୦ ବର୍ଷ ଧରି ବିହାରର ପାଟଣାଠାରେ ଉପେନ୍ଦ୍ର ମହାରଥୀ ଇଣ୍ଡଷ୍ଟ୍ରିଆଲ ଡିଜାଇନରେ ଡିଜାଇନର ଭାବେକାର୍ଯ୍ୟ କରି ୧୯୮୮ ମସିହାରେ ସରକାରୀ ଚାକିରିରୁ ଅବସର ନେଇଥିଲେ । ସମ୍ମାନ ଓ ପୁରସ୍କାର ଚିତ୍ରକଳା କ୍ଷେତ୍ରରେ ତାଙ୍କର ଆଜୀବନ ଅବଦାନ ନିମନ୍ତେ ଓଡ଼ିଶା ଲଳିତ କଳା ଏକାଡେମୀ ତାଙ୍କୁ ୨୦୨୩ ମସିହାରେ ୨୦୨୨ ବର୍ଷ ପାଇଁ ଓଡ଼ିଶାର ସର୍ବୋଚ୍ଚ ଚିତ୍ରକଳା ସମ୍ମାନ ଧର୍ମପଦ ପୁରସ୍କାରରେ ସମ୍ମାନୀତ କରିଥିଲେ । ତାଙ୍କର କଳାକୃତି ପାଇଁ ୧୯୭୨ ମସିହାରେ ସେ ଓଡ଼ିଶା ଲଳିତ କଳା ଏକାଡେମି ପୁରସ୍କାର ପାଇଥିଲେ । ଏହା ବାଦ ସେ ଓଡ଼ିଶା ଓ ରାଜ୍ୟ ବାହାରୁ ଅନେକ ପୁରସ୍କାର ଓ ସମ୍ମାନ ପାଇବା ସହ ଚିତ୍ରକଳା ଶିବିର ଓ ପ୍ରଦର୍ଶନୀରେ ଅଂଶଗ୍ରହଣ କରିଛନ୍ତି ।
ଅଟୋନୋମିକ ଡିସରିଫ୍ଲେକ୍ସିଆ   ହେଉଛି ଏକ ଅବସ୍ଥା ଯାହା ମେରୁଦଣ୍ଡରେ ଆଘାତ ପରେ ହୋଇପାରେ  ଏହାର ଲକ୍ଷଣ ମଧ୍ୟରେ ଏକାଧିକ ଉଚ୍ଚ ରକ୍ତଚାପର ଘଟଣା ହୁଏ ଯାହାକି ମୁଣ୍ଡବିନ୍ଧାର କାରଣ ହୋଇପାରେ । ଆଘାତର ସ୍ଥାନ ଉପରକୁ ଅଧିକ ଝାଳ ବାହାରେ, ନାକ ବନ୍ଦ ହେବା ଭଳି ଲାଗେ, ଅଳ୍ପ ହୃଦସ୍ପନ୍ଦନ ଗତି ଏବଂ ଉଦ୍‌ବେଗ ମଧ୍ୟ ହୋଇପାରେ । ଆଘାତ ପରେ ଏକ ମାସରୁ ଏକ ବର୍ଷ ପରେ ଏହା ଆରମ୍ଭ ହୁଏ । ଗୋଟିଏ ଦିନରେ ଏକାଧିକ ଘଟଣା ହୋଇପାରେ । ଜଟିଳତା ମଧ୍ୟରେ ଷ୍ଟ୍ରୋକ, ଇଣ୍ଟ୍ରାକ୍ରାନିଆଲ୍ ରକ୍ତସ୍ରାବ, ଫୁସଫୁସ ଇଡିମା ଏବଂ ବାତ ଅନ୍ତର୍ଭୁକ୍ତ ହୋଇପାରେ। ଏହା ସାଧାରଣତଃ ଟି୬ ମେରୁଦଣ୍ଡ ସ୍ତର ଉପରେ ହୁଏ ଯଦିଓ ଟି୧୦ଠାରେ ହେବା ରିପୋର୍ଟ କମ ଅଛି । ଆଘାତ ସ୍ତର ଅଧିକ ହେଲେ ଅଧିକ ସଙ୍କଟ ରହେ । ମୂତ୍ରନଳୀ ସଂକ୍ରମଣ, ମୂତ୍ର ଧାରଣ, କୋଷ୍ଠକାଠିନ୍ୟ ଏବଂ ହେମୋରୋଇଡ ଇତ୍ୟାଦି ରୋଗ ଏହାକୁ ଟ୍ରିଗର କରିପାରେ । ଏହାର କାର୍ଯ୍ୟ ପ୍ରଣାଳୀରେ ସିମ୍ପାଥେଟିକ କ୍ରିୟା ଅଧିକ ହୁଏ ଓ କ୍ଷତିପୂରଣ ପାଇଁ ପାରାସିମ୍ପାଥେଟିକ୍ ପ୍ରତିକ୍ରିୟାର ଅଭାବ ହୁଏ । ଲକ୍ଷଣ ଓ ରକ୍ତଚାପ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ। ଏହା ଏକ ଡାକ୍ତରୀ ଜରୁରୀକାଳୀନ ପରିସ୍ଥିତି । ପ୍ରାରମ୍ଭିକ ଚିକିତ୍ସାରେ ବ୍ୟକ୍ତିକୁ ସିଧା ବସିବା, ସଙ୍କୋଚନ‌କାରୀ ପୋଷାକ ନ ପିନ୍ଧିବା ଓ ଟ୍ରିଗର ଏଡ଼େଇବା ପାଇଁ ଚେଷ୍ତା କରିବା ଆବଶ୍ୟକ । ଏଥିପାଇଁ ଏକ ମୂତ୍ର କ୍ୟାଥେର୍ କିମ୍ବା ଅନ୍ତନଳୀ ଖାଲି କରିବାକୁ ଆଙ୍ଗୁଳିର ସାହାଯ୍ୟ ନେବା ଆବଶ୍ୟକ ହୋଇପାରେ । ଯଦି ରକ୍ତଚାପ ୧୫୦ ମିମି ପାରଦରୁ ଅଧିକ ରହିଥାଏ, ତେବେ ନାଇଟ୍ରୋଗ୍ଲିସେରିନ୍, ପ୍ରାଜୋସିନ୍, ନିଫେଡିପିନ୍ କିମ୍ବା ହାଇଡ୍ରାଲାଜାଇନ୍ ଭଳି ଔଷଧ ବ୍ୟବହାର କରାଯାଇପାରେ। ଅନ୍ୟାନ୍ୟ ପଦକ୍ଷେପଗୁଡିକ ମୂତ୍ରାଶୟରେ ବ୍ଲାଟକ୍ସ ଇଞ୍ଜେକ୍ସନ ଦିଆଯାଇପାରେ । ପ୍ରତିଷେଧ ନିମନ୍ତେ ସମ୍ଭାବ୍ୟ ଘଟଣା ସମ୍ବନ୍ଧରେ ଶିକ୍ଷା ଦିଆଯାଏ । ଅଟୋନୋମିକ ଡିସ୍ରେଫ୍ଲେକ୍ସିଆ ଟି୬ ମେରୁଦଣ୍ଡ ସ୍ତର ଉପରେ ୨୦ରୁ ୭୦% ଲୋକଙ୍କଠାରେ ଦେଖାଯାଏ  ଏଥିରେ ମୃତ୍ୟୁ ସଙ୍କଟ ୨୨% ଥାଏ । ଏହି ଅବସ୍ଥା ପ୍ରଥମେ ହିଲଟନ୍ ୧୮୬୦ ମସିହାରେ ବର୍ଣ୍ଣନା କରିଥିଲେ । ଏହି ଅବସ୍ଥାରେ ଥିବା ଅନେକ ଲୋକ ସମ୍ପ୍ରଦାୟର ଚିକିତ୍ସା ପାଇଁ ଔଷଧ ପାଖରେ ରଖିଥାଆନ୍ତି।
ଓନ୍‌ଲି ପ୍ୟାର, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନ କରିଛନ୍ତି ସୁନୀଲ କୁମାର ଦାସ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ତାପସ ସରଘରିଆ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍, ସୁପ୍ରିୟା ନାୟକ ଏବଂ ଆନିଷା ଶର୍ମା । ମିହିର ଦାସ, ଅପରାଜିତା ମହାନ୍ତି, ପ୍ରଜ୍ଞା ଖଟୁଆ, ଚୌଧୁରୀ ବିକାଶ ଦାସ, ଚୌଧୁରୀ ଜୟପ୍ରକାଶ ଦାସ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ବାବୁଶାନ୍ ସୁପ୍ରିୟା ନାୟକ ଆନିଷା ଶର୍ମା ମିହିର ଦାସ ଅପରାଜିତା ମହାନ୍ତି ପ୍ରଜ୍ଞା ଖଟୁଆ ଚୌଧୁରୀ ବିକାଶ ଦାସ ଚୌଧୁରୀ ଜୟପ୍ରକାଶ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିର୍ମଳ ନାୟକ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ବାବୁଶାନ୍, ତାରିକ୍ ଅଜିଜ୍, ସତ୍ୟଜିତ, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ବ୍ୟବସାୟ ଏହି ଚଳଚ୍ଚିତ୍ରଟି ୨୦୧୮ ମସିହାରେ ପ୍ରଥମ ଚଳଚ୍ଚିତ୍ର ଭାବରେ ମୁକ୍ତିଲାଭ କରିଥିଲେ ମଧ୍ୟ ସେତେଟା ଭଲ ବ୍ୟବସାୟ କରିପାରିନଥିଲା । ଏହାର ମୁକ୍ତିଲାଭର ପରବର୍ତ୍ତୀ ସପ୍ତାହରେ ହାପି ଲକି ମୁକ୍ତିଲାଭ କରିଥିଲା, କିନ୍ତୁ ଚଳଚ୍ଚିତ୍ରଟିକୁ ଦର୍ଶକ ସେତେ ପସନ୍ଦ କରିନଥିଲେ ।
ଲାକୋସାମାଇଡ  (ଏକ ବେପାର ନାମ ଭିମପାଟ) ହେଉଛି ଏକ ଔଷଧ ଯାହା ଅପସ୍ମାର ଏବଂ ମଧୁମେହ ସ୍ନାୟୁରୋଗ ଜନିତ ଯନ୍ତ୍ରଣାର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ କିମ୍ବା ଇଞ୍ଜେକ୍ସନଦ୍ୱାରା ଶିରାରେ ଦିଆଯାଏ । ଏହା ଅନ୍ୟାନ୍ୟ ଔଷଧ ସହିତ ମଧ୍ୟ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଅଇ, ଥକାପଣ, କମ୍ପନ ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମୂର୍ଚ୍ଛା, ଅନିୟମିତ ହୃତ୍‌ ସ୍ପନ୍ଦନ, ଆଟ୍ରିଆଲ୍ ଫିବ୍ରିଲେସନ୍, ସମନ୍ୱୟ ଅଭାବ ଏବଂ ଆତ୍ମହତ୍ୟା ପ୍ରବଣତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା କିପରି କାର୍ଯ୍ୟ କରେ ତାହା ସମ୍ପୂର୍ଣ୍ଣ ଅସ୍ପଷ୍ଟ ନୁହେଁ, କିନ୍ତୁ ମସ୍ତିଷ୍କରେ ସୋଡିୟମ୍ ଚ୍ୟାନେଲ ଉପରେ ପ୍ରଭାବ ପକେଇବା ପ୍ରମାଣିତ ହୋଇଛି । ଲାକୋସାମାଇଡ ୨୦୦୮ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୧୦୦ ମିଗ୍ରା ଔଷଧ ଦିନ‌କୁ ଦୁଇ ଥର ବ୍ୟବ‌ହାର ନିମନ୍ତେ ୨୦୨୧ ମସିହାରେ ୧୦୦୦ ଡଲାର ଥିଲେ । କାନାଡାରେ ଏହି ଔଷଧ ନିମନ୍ତେ ପ୍ରାୟ ୨୦୦ କାନାଡ଼ା ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହାର ଏକ ମାସ ବ୍ୟବ‌ହାର ନିମନ୍ତେ ମୂଲ୍ୟ  ୯୫ ଅଟେ ।
ରାମଚନ୍ଦ୍ର ମିଶ୍ର ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରାମଚନ୍ଦ୍ର ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ରାମଚନ୍ଦ୍ର ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ସମୁଦାୟ ୧୧୬୪୮ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ରହିଥିଲେ ଏବଂ ଦଣ୍ଡାପଣି ଦାସଙ୍କ ସହ ଯୁଗ୍ମ ଭାବରେ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଆମ୍ବ ମୁରବା ଭାରତର ଓଡ଼ିଶାରେ ତିଆରି କରା ଯାଉଥିବା ଏକ ଖାଦ୍ୟ । ଉପାଦାନ କଞ୍ଚାଆମ୍ବ   ୧ କି.ଗ୍ରା., ଚିନି   ୧ କି.ଗ୍ରା., ସାଇଟ୍ରିକ ଏସିଡ   ଅଧ ଚାମଚ, ଲୁଣ   ସ୍ୱାଦ ଅନୁସାରେ ତିଆରି ପ୍ରଣାଳୀ ୧୦ଟି ପୁରା ଟାଣ କଞ୍ଚା ଆମ୍ବ ବାଛନ୍ତୁ। ଏହାକୁ ଭଲରୂପେ ଧୋଇ ଚୋପାଛଡ଼ାଇ, ଟାକୁଆ ବାହାର କରି ବଡ଼ ବଡ଼ କରି କାଟି ରଖନ୍ତୁ। ଆମ୍ବ ଖଣ୍ଡଗୁଡ଼ିକୁ ଲୁଣ ପାଣିରେ ଅଧ ଘଣ୍ଟାଯାଏଁ ପକାଇ ରଖନ୍ତୁ। ଏହାପରେ ଖଣ୍ଡେ ସଫା କପଡ଼ାରେ ଏହି ଆମ୍ବ ଖଣ୍ଡଗୁଡ଼ିକୁ ବାନ୍ଧି ଦଶ ମିନିଟ ରଖନ୍ତୁ। ୩ ଭାଗ ଚିନିରେ ଏକ ଭାଗ ପାଣି ଦେଇ ଶିରା ପ୍ରସ୍ତୁତ କରନ୍ତୁ। ଏଥିରେ ସାଇଟ୍ରିକ ଏସିଡ ପକାଇ ଗରମ କରନ୍ତୁ। ତାକୁ ଛାଣନ୍ତୁ ଓ ଥଣ୍ଡା କରନ୍ତୁ। ସେଥିରେ ଆମ୍ବ ଖଣ୍ଡ ଗୁଡ଼ିକୁ ପକାଇ ଗୋଳାନ୍ତୁ। ଏହି ମିଶ୍ରଣକୁ ବହଳିଆ ହେବା ପର୍ଯ୍ୟନ୍ତ ଘାଣ୍ଟନ୍ତୁ। ଏବେ ନିଅନ୍ତୁ ଆମ୍ବ ମୁରବାର ମଜା। ଏହାକୁ ଶୀତଳ କରି କାଚ ଜାରରେ ଭଲ ଭାବରେ ବନ୍ଦ କରି ଶୀତଳ ଓ ଶୁଷ୍କ ସ୍ଥାନରେ ରଖନ୍ତୁ।
ବସନ୍ତ ପଟ୍ଟନାୟକ ଥିଲେ ଜଣେ ଓଡ଼ିଆ ଭାଷା ସାମ୍ବାଦିକ ଯିଏ ଅନେକ ବର୍ଷ ଧରି ଚିତ୍ରପୁରୀ ପତ୍ରିକାର ସମ୍ପାଦନା କରିଥିଲେ। ବସନ୍ତ ପଟ୍ଟନାୟକଙ୍କ ସମ୍ପାଦନାରେ କଟକରୁ ପ୍ରକାଶିତ  ଚିତ୍ରପୁରୀ  ପତ୍ରିକା ପାଠକ ମହଲରେ ବେଶ ଆଦୃତ ହୋଇଥିଲା । କଟକରୁ ପ୍ରକାଶ ପାଇବା ପୂର୍ବରୁ ଏହା ଲିଥୋ ପ୍ରକ୍ରିୟାରେ ଛପା ହୋଇ କିଛି ଦିନ ପାଇଁ ବମ୍ବେରୁ ପ୍ରକାଶ ଲାଭ କରିଥିଲା । 19, 2020 ୧୯୩୦ ଦଶକ ମଧ୍ୟଭାଗରେ, ଏକ ନୂତନ ଚଳଚ୍ଚିତ୍ର କର୍ମୀ ଭାରତୀୟ ସିନେ ଧାରାକୁ ଆସିଲେ ଆଉ ସେମାନଙ୍କୁ କୁହାଗଲା ଚଳଚ୍ଚିତ୍ର ସମାଲୋଚକ । ସେମାନେ ଶିଳ୍ପ ଓ ଷ୍ଟାରଡମ୍ ଏବଂ ଚଳଚ୍ଚିତ୍ର ଓ ସର୍ବସାଧାରଣଙ୍କ ମଧ୍ୟରେ ସଂଯୋଗ ରେଖା ଟାଣିଲେ । ୧୯୩୦ ଏବଂ ୧୯୪୦ ଦଶକରେ ଭାରତୀୟ ଚଳଚ୍ଚିତ୍ର ସାମ୍ବାଦିକତାର ଆବିର୍ଭାବ ସିନେମା ଏବଂ ଶିଳ୍ପକୁ ନେଇ ଏକ ପ୍ରେରଣାପ୍ରଦ ଇତିହାସର ସୂତ୍ରପାତ କଲା । ଚଳଚ୍ଚିତ୍ର ସାମ୍ବାଦିକତା ଆକ୍ଷରିକ, ଦୃଶ୍ୟ ଭିତ୍ତିକ ଓ ବୈଷୟିକ ଧାରାରେ ଦର୍ଶକ ଓ ଚଳଚ୍ଚିତ୍ର ମଧ୍ୟରେ ସଂଯୋଗ ସେତୁ ନିର୍ମାଣ କଲା । ଏହି ସୂତ୍ରରୁ ଆସିଲା ଚଳଚ୍ଚିତ୍ର ପତ୍ରିକା ଏବଂ ତାହାର ଚର୍ଚ୍ଚା ଏହି ସ୍ତମ୍ଭରେ ହୋଇ ଆସୁଛି  ୧୯୫୮ ମସିହାରେ ଓଡ଼ିଆ ଯୁବକ ବସନ୍ତ ପଟ୍ଟନାୟକ ଚଳଚ୍ଚିତ୍ର ତାରକା ହେବା ପାଇଁ ବମ୍ବେରେ ନିଜ ଭାଗ୍ୟ ପରୀକ୍ଷା କରୁଥିଲେ ସଂଘର୍ଷ କରୁଥିଲେ । ତାଙ୍କୁ ସଫଳତା ମିଳିଲା ମିଳିଲା ନାହିଁ । ବିଫଳ ହୋଇ ବମ୍ବେରୁ ନିଜର ଓଡ଼ିଆ ହସ୍ତାକ୍ଷରରେ ଚଳଚ୍ଚିତ୍ର ପତ୍ରିକା ଚିତ୍ରପୁରୀ ଆରମ୍ଭ କଲେ । ଚିତ୍ରପୁରୀ ସଫଳ ହେଲା ଏବଂ କଟକକୁ ସ୍ଥାନାନ୍ତରିତ ହେଲା । ୧୯୫୯ ମସିହାରେ ଚିତ୍ରପୁରୀର କଟକରୁ ନିୟମିତ ପ୍ରକାଶନ ଆରମ୍ଭ ହେଲା  ଏବଂ ପତ୍ରିକା ଅଦ୍ୱିତୀୟ ମାନ୍ୟତା ହାସଲ କଲା  । ସୂର୍ଯ୍ୟ ଦେଓ 17, 2021 ଓଡ଼ିଆ ତରୁଣ ଜଣକ ଆଶ୍ଚର୍ଯ୍ୟ ହୋଇଗଲେ, ଆହୁରି ଆଶ୍ଚର୍ଯ୍ୟ ହେଲେ ସେତେବେଳେ, ଯେତେବେଳେ ନିଜେ ଦିଲୀପ କୁମାର ଯାଇ ତାଙ୍କୁ ପାଛୋଟି ଆଣିଲେ । କିଏ ସେ? କିଏ ଜଣେ କହିଲେ ସେ ଆର୍‌. କେ. କରଞ୍ଜିଆ, ପ୍ରଖ୍ୟାତ ଚଳଚ୍ଚିତ୍ର ସାମ୍ବାଦିକ । ଚଳଚ୍ଚିତ୍ର ସମ୍ବାଦିକ ଯାହାଙ୍କ ପାଇଁ ନିଜେ ଦିଲୀପ କୁମାର ଅପେକ୍ଷା କରନ୍ତି, ସୁଟିଂ ବନ୍ଦ ହୋଇଯାଏ, ନିଜେ ଦିଲୀପ କୁମାର ଯାହାଙ୍କୁ ପାଛୋଟି ଆଣନ୍ତି ତରୁଣଙ୍କ ବିଚାର ବଦଳିଗଲା, ସେ ସ୍ଥିର କଲେ ଚଳଚ୍ଚିତ୍ରରେ ଅଭିନୟ ନହେଲା ନାହିଁ, ଚଳଚ୍ଚିତ୍ର ସାମ୍ବାଦିକ ହେବେ । ହୁଏତ ତାଙ୍କୁ ବି ଏମିତି ତାରକାମାନେ ଅପେକ୍ଷା କରିପାରନ୍ତି । ସେୟା ହେଲା, ୧୯୫୯ରୁ ସେ ବମ୍ବେରୁ ଓଡ଼ିଆରେ ହାତଲେଖା ପତ୍ରିକା  ଚିତ୍ରପୁରୀ  ଆରମ୍ଭ କଲେ । ଛାପିବା ପାଇଁ ଅର୍ଥ ନ ଥାଏ, ନିଜେ ହାତରେ ଲେଖି ତାହାର ଲିଥୋ କରି ବମ୍ବେର ଓଡ଼ିଆମାନଙ୍କୁ ବିକ୍ରି କଲେ । ତିନିଟି ସଂଖ୍ୟା ପ୍ରକାଶିତ ହେଲା । ଳୋକପ୍ରିୟ ହେଲା । ବମ୍ବେର କେତେକ ଓଡ଼ିଆ ଆର୍ଥିକ ସାହାଯ୍ୟ ବି କଲେ । ସେମାନଙ୍କ ଲେଖା ବି ପ୍ରକାଶିତ ହେଲା ।  ଚିତ୍ରପୁରୀ ର ଜନ୍ମଜାତକ ଲେଖାହେଲା ବମ୍ବେରେ । ଯିଏ ଲେଖିଥିଲେ ସେ ତରୁଣ ଥିଲେ ବସନ୍ତ ପଟ୍ଟନାୟକ । ଆଖିଏ ସ୍ୱପ୍ନ ନେଇ ବମ୍ବେ ଯାଇଥିଲେ ଚଳଚ୍ଚିତ୍ରରେ ଅଭିନୟ କରିବାକୁ, ବମ୍ବେରୁ ଆଖିଏ ସ୍ୱପ୍ନ ନେଇ ଫେରିଆସିଲେ କଟକ । ସେ ସ୍ୱପ୍ନ ଥିଲା ଓଡ଼ିଆରେ ଚଳଚ୍ଚିତ୍ର ପତ୍ରିକା ପ୍ରକାଶନର ସ୍ୱପ୍ନ ।
ରୋମ  (ଇଟାଲୀୟ ଓ ଲାଟିନ୍: ରୋମା    ), ଇଟାଲୀର ରାଜଧାନୀ ସହର ଓ ଏକ ବିଶେଷ କୋମୁନେ  (କମୁନେଡି ରୋମା କାପିଟାଲେ ନାମରେ ନାମିତ) ତଥା ଲାଜିଓ ଅଞ୍ଚଳର ରାଜଧାନୀ ଅଟେ  । ପ୍ରାୟ ତିନି ସହସ୍ରାବ୍ଦ ଧରି ଏହି ସହର ଏକ ମୁଖ୍ଯ ଜନବସତି ହୋଇ ରହିଥିଲା । 1,285 2  (496.1 )କ୍ଷେତ୍ରଫଳ ବିଶିଷ୍ଟ ଅଞ୍ଚଳ ମଧ୍ଯରେ ୨୮,୬୦,୦୦୯ ଜଣ ବାସିନ୍ଦା ସହିତ ଏହା ଇଟାଲୀ ସର୍ବାଧିକ ଜନବହୁଳ କୋମୁନେ ଅଟେ  । ସହରର ସୀମା ମଧ୍ଯରେ ଏହା ୟୁରୋପୀୟ ସଙ୍ଘର ତୃତୀୟ ସର୍ବାଧିକ ଜନବହୁଳ ସହର । ଏହା ୪୩,୫୫,୭୨୫ ବାସିନ୍ଦା ବିଶିଷ୍ଟ ରୋମୀୟ ମେଟ୍ରୋପୋଲିଟାନ ସହରର କେନ୍ଦ୍ର ଅଟେ, ତେଣୁ ଏହା ଇଟାଲୀର ସର୍ବାଧିକ ଜନବହୁଳ ବିଶିଷ୍ଟ ମେଟ୍ରୋପୋଲିଟାନ ସହର ଅଟେ । ଏହାର ମେଟ୍ରୋପୋଲିଟାନ ଅଞ୍ଚଳ ଇଟାଲୀରେ ତୃତୀୟ ସର୍ବାଧିକ ଜନବହୁଳ ଅଞ୍ଚଳ । ଇଟାଲୀୟ ଉପଦ୍ବୀପର ପଶ୍ଚିମ ଭାଗରେ ଲାଜିଓ  (ଲାଟିଅମ) ଅଞ୍ଚଳରେ ଟିବର ନଦୀ କୂଳରେ ରୋମ ଅବସ୍ଥିତ  । ରୋମ ସହରର ସୀମା ମଧ୍ଯରେ ଭାଟିକାନ ସିଟି  (ବିଶ୍ୱର କ୍ଷୁଦ୍ରତମ ରାଷ୍ଟ୍ର) ଅବସ୍ଥିତ  । ଭାଟିକାନ ସହର, ବିଶ୍ୱର ଏକମାତ୍ର ସ୍ୱାଧୀନ ରାଷ୍ଟ୍ର ଯାହା ଏକ ସହର ମଧ୍ଯରେ ଅବସ୍ଥିତ । ତେଣୁକରି ରୋମକୁ ଦୁଇଟି ଦେଶର ରାଜଧାନୀ ବୋଲି ମଧ୍ଯ କୁହାଯାଏ । ରୋମର ଇତିହାସରେ ପ୍ରାୟ ୨୮ଟି ଶତାବ୍ଦୀ ରହିଛି । ରୋମୀୟ କିମ୍ବଦନ୍ତୀ ଅନୁସାରେ ରୋମର ସ୍ଥାପନ ଖ୍ରୀଷ୍ଟପୂର୍ବ ୭୫୩ ହୋଇଥିଲା କିନ୍ତୁ ଏହି ସ୍ଥାନଟିରେ ବହୁ ପୂର୍ବରୁ ଜନବସତି ସ୍ଥାପନ ହୋଇସାରିଥିଲା ।
ବ୍ରଜମୋହନ ଠାକୁର  (୨୫ ଫେବୃଆରୀ ୧୯୧୬ - ୧୩ ଜୁଲାଇ ୧୯୮୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବ୍ରଜମୋହନ ଠାକୁର ୧୯୧୬ ମସିହାର ଫେବୃଆରୀ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମଚନ୍ଦ୍ର ଠାକୁର ଓ ପତ୍ନୀଙ୍କ ନାମ ରେବତୀ ଠାକୁର । ରାଜନୈତିକ ଜୀବନ ବ୍ରଜମୋହନ ଠାକୁର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବ୍ରଜମୋହନ ଠାକୁର ୧୯୮୫ ମସିହାର ଜୁଲାଇ ୧୩ ତାରିଖରେ ୬୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ହିନ୍ଦୁ କହିଲେ ଭାରତୀୟ ଉପମହାଦେଶର ମୂଳ ନିବାସୀମାନଙ୍କର ଦାର୍ଶନିକ, ଧାର୍ମିକ ଓ ସାଂସ୍କୃତିକ ଭାବଧାରାକୁ ବୁଝାଇଥାଏ । ସାଧାରଣ ଭାବରେ ହିନ୍ଦୁ ଧର୍ମର ଅନୁଗାମୀମାନେ ହିନ୍ଦୁ ଭାବେ ପରିଚିତ । ହିନ୍ଦୁମାନେ ଆତ୍ମା,କର୍ମ,ଅବତାର ବାଦ,ପୁନର୍ଜନ୍ମ, ମୁର୍ତି ପୂଜା,ଅହିଂସା ଆଦିରେ ବିଶ୍ୱାସ କରନ୍ତି । ପ୍ରାଚୀନ କାଳରୁ ହିନ୍ଦୁ ଧର୍ମକୁ ସନାତନ ଧର୍ମ ମଧ୍ୟ କୁହାଯାଉଛି। ହିନ୍ଦୁ ଶବ୍ଦଟି ସିନ୍ଧୁ ନଦୀରୁ ଆସିଅଛି । ସିନ୍ଧୁନଦୀରରେ ପଶ୍ଚିମରେ ବସବାସ କରୁଥିବା ପାରସୀ,ଆରବୀ ଅଧିବାସୀମାନେ ମଧ୍ୟ ହିନ୍ଦୁ ନାମରେ ପରିଚିତ।ସିନ୍ଧୁନଦୀର ପୂର୍ବଦେଶ ହିନ୍ଦୁସ୍ତାନ,ସେଠାରେ ରହୁଥିବା ଅଧିକଂଶ ଅଧିବାସୀ ହିନ୍ଦୁ । ହିନ୍ଦୁ ଧର୍ମ କୈଣସି ବ୍ୟକ୍ତି ବିଶେଷଙ୍କଦ୍ୱାରା ସ୍ଥାପନା କରାଯାଇନାହିଁ। ଏହା ପ୍ରାଚୀନ କାଳରୁ ଭିନ୍ନ ଭିନ୍ନ ମତ ଓ ବିଶ୍ୱାସରୁ ଉତ୍ପନ୍ନ ହୋଇଛି। ଏଥି ପାଇଁ ହିନ୍ଦୁଧର୍ମକୁ ଏକ ବିକାଶଶୀଳ ଧର୍ମ କୁହାଯାଏ। ହିନ୍ଦୁଧର୍ମର ମୂଳସତ୍ତ୍ୱ - ସତ୍ୟ,ଅହିଂସା,ଦୟା,କ୍ଷମା ଓ ଦାନ। ସେଥିପାଇଁ ନିଜର ମନ,ବଚନ ଓ କର୍ମଦ୍ୱାରା ହିଂସାଠାରୁ ଦୂରେଇ ରହୁଥିବା ମଣିଷକୁ ହିନ୍ଦୁ କୁହାଯାଏ। ହିନ୍ଦୁ ଧର୍ମର ଇତିହାସ ବହୁତ ପ୍ରାଚୀନ। ପୁରାଣ ଅନୁସାରେ ପୃଥିବୀର ସୃଷ୍ଟି ସମୟରୁ ହିଁ ହିନ୍ଦୁଧର୍ମର ଆବିର୍ଭାବ ହେଇଥିଲା। ଏହାକୁ ସନାତନ ଧର୍ମ ମଧ୍ୟ କୁହାଯାଏ। ୯୨ କୋଟି ଧର୍ମାବଲମ୍ବୀଙ୍କ ସହିତ ହିନ୍ଦୁ ଧର୍ମ,ଖ୍ରୀଷ୍ଟ ଧର୍ମ ଓ ଇସଲାମ ଧର୍ମ ପରେ ଦୁନିଆର ୩ୟ ବଡ଼ ଧର୍ମ। ହିନ୍ଦୁଧର୍ମର ଅଧିକାଂଶ ଧର୍ମାବଲମ୍ବୀ ଭାରତ ଓ ନେପାଳରେ ବସବାସ କରନ୍ତି। ହିନ୍ଦୁ ଧର୍ମରେ ଅନେକ ଗ୍ରନ୍ଥ ହଜାର ବର୍ଷ ପୂର୍ବେ ରଚନା କରାଯାଇଛି।ପୁରାଣ ଓ ମହାକାବ୍ୟ ମଧ୍ୟରେ ରାମାୟଣ ଓ ମହାଭାରତ ଅନ୍ୟତମ। ଭଗବତ ଗୀତା ମହାଭାରତର ଏକ ଅଂଶ ଏବଂ ଏହାକୁ ଚାରି ବେଦର ସାର ବୋଲି କୁହାଯାଏ। ଆଧାର ଆହୁରି ପଢ଼ନ୍ତୁ ,    (2003)1-4051-3251-5. { }:
ଚାଙ୍ଗସା  ( : ) ହୁନାନ ରାଜ୍ୟର ରାଜଧାନୀ ଓ ସର୍ବଜନାଦୃତ ନଗର ଏବଂ ଚୀନର ଦକ୍ଷିଣ-ମଧ୍ୟ ଅଂଶରେ ଅବସ୍ଥିତ  । ଏହା 11,819 2  (4,563 ) ଅଞ୍ଚଳରେ ବ୍ୟାପ୍ତ, ଏବଂ ଏହାର ଉତ୍ତରରେ ୟୁଏୟାଙ୍ଗ ଏବଂ ଇୟାଙ୍ଗ, ପଶ୍ଚିମରେ ଲୌଡ଼ି, ଦକ୍ଷିଣରେ ଜିଆଙ୍ଗଟାଙ୍ଗ ଓ ଚୁଚୁ, ପୂର୍ବରେ ଇଚୁଆନ ଓ ଜିଆଙ୍ଗସି ରାଜ୍ୟର ପିଙ୍ଗସିଆଙ୍ଗ ରହିଛନ୍ତି  । ୨୦୧୦ ଜନଗଣନା ଅନୁସାରେ ଚାଙ୍ଗସାରେ ୭,୦୪୪,୧୧୮ ଜଣ ଲୋକ ରହନ୍ତି ଓ ତାହା ରାଜ୍ୟର ମୋଟ ଜନସଂଖ୍ୟାର ୧୦.୭୨% । ଏହା ଚାଙ୍ଗ-ଚୁ-ଟାନ ନଗରଗୁଚ୍ଛ ବା ମେଗାପଲିସର ଅଂଶ । ଚାଙ୍ଗସା ଜିଆଙ୍ଗ ନଦୀର ଉପତ୍ୟକା ସମତଳରେ ପୂର୍ବରେ ଲୁଜିଆଓ ପର୍ବତମାଳାକୁ, ପଶ୍ଚିମରେ ଉଲିଙ୍ଗ ପର୍ବତମାଳା, ଉତ୍ତରରେ ଡଙ୍ଗଟିଙ୍ଗ ହ୍ରଦ ଓ ଦକ୍ଷିଣରେ ହେଙ୍ଗ ପର୍ବତମାଳାକୁ ଲାଗି ଅବସ୍ଥିତ । ଏହାର ପାଣିପାଗ ମୌସୁମୀ ଉପଗ୍ରୀଷ୍ମମଣ୍ଡଳୀୟ ଜଳବାୟୁ ଓ ବାର୍ଷିକ ଉଷ୍ମତା 16.8 17.3    62.2 63.1     ଏବଂ ବାର୍ଷିକ ବର୍ଷା 1,358.6 1,552.5  53.49 61.12   ।
ମିରର ସୀଣ୍ଡ୍ରୋମ , ଟ୍ରିପଲ ଏଡିମା କିମ୍ବା ବ୍ୟାଲେନଟାଇନ ସୀଣ୍ଡ୍ରୋମ ଗର୍ଭବତୀ ମହିଳାମାନଙ୍କୁ ପ୍ରଭାବିତ କରୁଥିବା ଏକ ଦୁର୍ଲଭ ବିକାର ଅଟେ । ଏହା ମାତୃ ସହିତ ପ୍ରୀ-ଏକ୍ଲାମ୍ପସିଆ ସହିତ ଭ୍ରୂଣ ଏବଂ ପ୍ଲାସେଣ୍ଟା ହାଇଡ୍ରୋପ୍ସ ଅସାମାନ୍ୟ ସଙ୍ଗତର ବର୍ଣ୍ଣନା କରିଥାଏ ।  "ମିରର ସୀଣ୍ଡ୍ରୋମ" ର ନାମ ମାତୃ ଏଡେମା ଓ ଭ୍ରୂଣ ହାଇଡ୍ରୋପ୍ସ ମଧ୍ୟରେ ସମାନତାକୁ ଦର୍ଶାଇଥାଏ । ଏହା ପ୍ରଥମ ଥର ୧୮୯୨ ମସିହାରେ  "ଜନ ୱିଲିୟମ ବ୍ୟାଲେଣ୍ଟାଇନ" ଙ୍କଦ୍ୱାରା ବର୍ଣ୍ଣିତ ହୋଇଥିଲା ।  "ଜିଓଭାନ୍ନିନିଙ୍କ ମିରର ସୀଣ୍ଡ୍ରୋମ"     '   2007 ମସିହାରେ ଇଟାଲୀର  ଙ୍କଦ୍ୱାରା ଔପଚାରୀକ ସ୍ଥିତିର ଏକ ଉଚ୍ଚ କାଳ୍ପନିକ ସଂସ୍କରଣ ଅଟେ । କାରଣ ମିରର ସୀଣ୍ଡ୍ରୋମ ସାଧାରଣତଃ ଭ୍ରୂଣ ହାଇଡ୍ରୋପ୍ସ କାରଣରୁ ହୋଇଥାଏ, ଯାହା ଭ୍ରୂଣରେ ଦ୍ରବର ସଂଗ୍ରହ କରିଥାଏ । ଏହି ଦ୍ରବ ଚର୍ମ ତଳେ, ପେଟରେ, ଫୁସଫୁସ ପାଖାପାଖି କିମ୍ବା ହୃଦୟ ପାଖାପାଖିରେ ତିଆରି ହୋଇପାରେ । ଏଟିଓଲୋଜି ଏକ ବିଭିନ୍ନ ପ୍ରକାରର ପ୍ରସ୍ତୁତି ସମ୍ବନ୍ଧୀୟ ସମସ୍ୟା ହୋଇପାରେ, ଯାହା ଇମ୍ୟୁନୋଲୋଜିକାଲ ଡିସଅର୍ଡରରୁ ଆରେଚ-ଆଇସୋଇମ୍ୟୁନାଇଜେସନ ସହିତ, ଭ୍ରୂଣର ସଂକ୍ରମଣ, ପଚନ ସମ୍ବନ୍ଧୀୟ ବିକାର ଏବଂ ଭ୍ରୂଣର ବିକୃତି ପର୍ଯ୍ୟନ୍ତ ହୋଇପାରେ । ବ୍ୟାଲେଣ୍ଟାଇନ ସିଣ୍ଡ୍ରୋମ ମାତୃଭ୍ରୂଣ ପ୍ରତିକ୍ରୀୟାର ପରିଣାମସ୍ୱରୂପ ହୋଇଥାଏ, ଯେଉଁଥିରେ ହୀମୋଗ୍ଲୋବିନ ବାର୍ଟ୍ସ ଦୁଇ ମାତା-ପିତାଙ୍କ ଉତ୍ତରାଧୀକାରୀ ସୂତ୍ରରେ ମିଳିଥିବା ଆଲ୍ଫା ଥ୍ୟାଲେସୀମିୟା ଲକ୍ଷଣ  (ଆଲ୍ଫା ଥ୍ୟାଲେସୀମିୟା ମେଜର) କାରଣରୁ ଏହି ରୋଗ ହୋଇଥାଏ  । ରୋଗଜନନ ବ୍ୟାଲେଣ୍ଟାଇନ ସିଣ୍ଡ୍ରୋମର  "ଏଟିୟୋପାଥୋଜେନେଟିକ"  ତନ୍ତ୍ର କିପରି ହୁଏ ବର୍ତ୍ତମାନ ଯାଏଁ ଅଜ୍ଞାତ ଅଛି । ସଙ୍କେତ ଓ ଲକ୍ଷଣ ମିରର ସୀଣ୍ଡ୍ରୋମର ଲକ୍ଷଣ : ଗମ୍ଭୀର ସ୍ପୀତି ଉଚ୍ଚ ରକ୍ତଚାପ ଅଳ୍ପ ସମୟରେ ଅଧିକ ଓଜନ ବଢିବା ମୂତ୍ରରେ ପୁଷ୍ଟିସାର ଏହା ପ୍ରୀକ୍ଲେମ୍ପସିୟାର ସାମାନ୍ୟ ଲକ୍ଷଣ ଅଟେ । ମିରର ସୀଣ୍ଡ୍ରୋମର ସଙ୍କେତ ଦେଉଥିବା ଏକ ସଙ୍କେତ ହେମୋଡିଲ୍ୟୁଶନ ରହିଛି, ଯାହା ସାଧାରଣତଃ ରକ୍ତ ପରୀକ୍ଷଣ ମଧ୍ୟରେ ମିଳିଥାଏ । ହେମୋଡିଲ୍ୟୁଶନ ସେତେବେଳେ ହୋଇଥାଏ ଯେତେବେଳେ ରକ୍ତରେ ଅଧିକ ପ୍ଲାଜ୍ମା ରହିଥାଏ ଏବଂ ଲାଲ ରକ୍ତ କୋଶିକାର କମ ମାତ୍ରା ରହିଥାଏ । ଏହା ସାଧାରଣତଃ ଦ୍ରବର ବୃଦ୍ଧି କାରଣରୁ ହୋଇଥାଏ । ବ୍ୟାଲେଣ୍ଟାଇନ ସିଣ୍ଡ୍ରୋମର ବିଶେଷତା : ଏଡିମା, ସର୍ବଦା ଏକ ପ୍ରମୁଖ ବିଶେଷତା ରହିଥାଏ ମାତାର ଆଲ୍ବୁମୀନୁରିଆ, ଯାହା ସାଧାରଣତଃ ହାଲୁକା ହୋଇଥାଏ ପ୍ରୀ-ଏକ୍ଲମ୍ପସିୟା, ଅସାମାନ୍ୟ ହୋଇଥାଏ ଭ୍ରୂଣର ଲକ୍ଷଣ ଦ୍ରବ ପ୍ରତିଧାରଣ  (ସ୍ମତିଶକ୍ତି)ରେ ସମ୍ବନ୍ଧିତ ହୋଇଥାଏ, ଯେଉଁଥିରେ ଏସିଟିକ ଓ ପଲୀହାଇଡ୍ରୋମନିଅସ ସାମିଲ ରହିଥାଏ  । ଭ୍ରୂଣ ହାଇଡ୍ରୋପ୍ସ ଏକ ମହତ୍ତ୍ୱପୂର୍ଣ୍ଣ ଓ ସମ୍ଭବତଃ ଘାତକ ଭ୍ରୂଣ ବିକୃତି ବିଜ୍ଞାନର ଉପସ୍ଥିତିର ପ୍ରସ୍ତାବ ଦେଇଥାଏ । ଏହା ଟ୍ୱୀନ-ଟୁ-ଟ୍ୱୀନ ଟ୍ରାନ୍ସଫ୍ୟୁଜନ ସିଣ୍ଡ୍ରୋମରେ ଯୋଡି ହୋଇପାରେ । ରୋଗ ନିଦାନ ଯଦିଓ, ବ୍ୟାଲେଣ୍ଟାଇନ ସୀଣ୍ଡ୍ରୋମର ସଠିକ ଏଟିୟୋପାଠୋଜେନେଟିକ ତନ୍ତ୍ର ଅଜ୍ଞାତ ଭାବେ ତିଆରି ହୋଇଛି ; ବହୁ ଲେଖକମାନେ ୟୁରିକ ଏସିଡ ସ୍ତର, ଏନୀମିୟା ଓ ନିମ୍ନ ହେମଟୋକ୍ରିଟିସ ବିନା ହେମୋଲିସିସ ବଢ଼ା ଯିବାର ସୂଚନା ଦେଇଛନ୍ତି । ବିଭେଦକ ନିଦାନ ବ୍ୟାଲେଣ୍ଟାଇନ ସୀଣ୍ଡ୍ରୋମ ପ୍ରୀକ୍ଲେମ୍ପାସିୟା ମଧ୍ୟରେ ଭେଦ କରିବା କିମ୍ବା ନକରିବାର ସମସ୍ୟାକୁ ଶବ୍ଦାବଳୀର ବିବିଧତାରେ ଓ ବିଷୟକୁ ଘେରିଥିବା ତର୍କ-ବିତର୍କରେ ଦେଖାଦେଇଥାଏ । ଏହା ବହୁ ଅଧିକ ସମ୍ଭାବନା ରହିଛି କି, ଗମ୍ଭୀର ଭ୍ରୂଣ ହାଇଡ୍ରୋପ୍ସର ଏଟିୟୋଲୋଜିର କାରଣ ବ୍ୟାଲେଣ୍ଟାଇନ ସିଣ୍ଡ୍ରୋମ ହୋଇପାରେ । ଯେତେବେଳେ ଭ୍ରୂଣର ସ୍ଥିତି ବହୁତ ଖରାପ ହୋଇଯାଏ ସେତେବେଳେ ଏହି ସୀଣ୍ଡ୍ରୋମ କେବଳ ଭ୍ରୂଣ-ଅପରା ବିକୃତିର ଚରମ ଗମ୍ଭୀରତାର ପ୍ରକଟିକରଣ ହୋଇଥାଏ । ପ୍ଲେଟଲେଟ ଗଣନ, ଏସ୍ପାର୍ଟେଟ ଟ୍ରାନ୍ସମିନେଜ, ଏଲେନିନ ଟ୍ରାନ୍ସମିନେଜ ଓ ହେପ୍ଟୋଗ୍ଲୋବିନ ସାଧାରଣତଃ ଅପ୍ରଭାବିତ ହୋଇଥାଏ ଏବଂ ଏଚଇଏଲଏଲପି   ସୀଣ୍ଡ୍ରୋମରୁ ମିରର ସୀଣ୍ଡ୍ରୋମକୁ ଅଲଗା କରିବା ପାଇଁ ବ୍ୟବହାର କରାଯାଇପାରେ । ଚିକିତ୍ସା ଅଧିକତର ଅବସ୍ଥାରେ ବ୍ୟାଲେଣ୍ଟାଇନ ସୀଣ୍ଡ୍ରୋମ ଭ୍ରୂଣ କିମ୍ବା ନବଜାତ ମୃତ୍ୟୁର କାରଣ ହୋଇଥାଏ ଏବଂ ଏହାର ବିପରୀତ ମାତୃକ ଆସକ୍ତି ପ୍ରୀକ୍ଲେମ୍ପସିୟା ପାଇଁ ସବୁଠାରୁ ଅଧିକ ସୀମିତ ରହିଥାଏ ।
ରବି ନାରାୟଣ ପାଣି  (ଜନ୍ମ: ୯ ଅପ୍ରେଲ ୧୯୫୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବର୍ତ୍ତମାନ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ରବି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଓ ଲୋକ ସଭାର ସାଂସଦ ଭାବରେ ଥରେ ଲେଖାଏଁ କାର୍ଯ୍ୟ କରିଛନ୍ତି । ୨୦୦୯ ମସିହାରେ ସ୍ୱାଧୀନ ଭାରତର ପ୍ରଥମ ଓଡ଼ିଆ ବିଧାନ ସଭା ନିର୍ବାଚନରେ ସେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୯ ଭାରତୀୟ ସାଧାରଣ ନିର୍ବାଚନରେ ସେ ଦେଓଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ୯ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରବି ନାରାୟଣ ପାଣି ୧୯୫୦ ମସିହାର ଅପ୍ରେଲ ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୋମନାଥ ପାଣି ଓ ପତ୍ନୀଙ୍କ ନାମ କିରଣ ସୁନ୍ଦରୀ ପାଣି । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ରବି ଓଡ଼ିଶା ରାଜନୀତିରେ ଜନତା ଦଳ ଓ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ୨୦୧୯ ମସିହାରେ ସେ ବିଜୁ ଜନତା ଦଳରୁ ଇସ୍ତଫା ଦେଇ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଓ ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ ସାଂସଦ ଭାବରେ ଥରେ ଲେଖାଏଁ କାର୍ଯ୍ୟ କରିଛନ୍ତି ।
ଦିବାକର ବୋହିଦାର ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣା ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଦିବାକର ବୋହିଦାର ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଓସିମେରଟିନିବ, ଏକ ବେପାର ନାମ ଟାଗ୍ରିସୋ, ହେଉଛି ଏକ ଔଷଧ ଯାହା ଇଜିଏଫଆର   ଜିନରେ କିଛି ପରିବର୍ତ୍ତନ ଥିବା ଅଣ-କୋଷିକା ଫୁସଫୁସ କର୍କଟ  ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ରାସ, ପାଟି ଘାଆ, ଥକ୍କାପଣ ଏବଂ ଯକୃତ ପ୍ରଦାହ ଅନ୍ତର୍ଭୁକ୍ତ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, କ୍ୟୁଟି ବିସ୍ତାର, କାର୍ଡିଓମାୟୋପାଥି ଏବଂ ଆଖି ପ୍ରଦାହ ହୋଇପାରେ। । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର । ୨୦୧୫ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୬ ମସିହାରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓସିମେରଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ପ୍ରତି ମାସରେ ପ୍ରାୟ ୫,୮୦୦ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୬,୦୦୦ ଡଲାର ଅଟେ ।
ଆମ୍ରେଲି ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ଆମ୍ରେଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆମ୍ରେଲି ୨୧.୫୯୯୮ ଉତ୍ତର ଅକ୍ଷାଂଶ ଓ ୭୧.୨୧୧୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୧୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆମ୍ରେଲି ସହରର ମୋଟ ଜନସଂଖ୍ୟା ୯୦୨୪୩ ଅଟେ । ସେଥି ମଧ୍ୟରୁ ୫୧.୮୩% ଜଣ ପରୁଷ ହୋଇଥିବା ବେଳେ ୪୮.୧୭% ଜଣ ନାରୀ ଅଟନ୍ତି । ଆମ୍ରେଲିର ସାକ୍ଷରତା ହାର ୭୭.୬୧% ଅଟେ । ଏହା ଜାତୀୟ ହାରଠାରୁ -୧୨.୭୭% ପ୍ରତିଶତ କମ ଅଟେ । ସେଥିରୁ ୪୨.୪୮% ପ୍ରତିଶତ ପୁରୁଷ ଓ ୩୫.୧୩% ନାରୀ ଅଟନ୍ତି । ୧୦.୨୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଆମ୍ରେଲିର ସରକାରୀ ଭାଷା ଅଟେ ।
ପ୍ରାମଲିଣ୍ଟାଇଡ  (ଇଂରାଜୀ ଭାଷାରେ ), ସିମଲିନ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହାକି ମଧୁମେହ ଟାଇପ୍ ୧ ଏବଂ ଟାଇପ ୨ ରୋଗୀମାନଙ୍କ ମଧ୍ୟରୁ ଭୋଜନ ସମୟରେ ଇନସୁଲିନ୍ ବ୍ୟବହାର କରୁଥିବା ଲୋକଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଅରୁଚି ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ ଶର୍କରା ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗ୍ୟାଷ୍ଟ୍ରୋପାରେସିସ ରୋଗୀଙ୍କଠାରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଗର୍ଭାବସ୍ଥାରେ ଏହା ଦେଲେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଆମିଲିନ   ସଦୃଶ ଔଷଧ ଅଟେ । ୨୦୦୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପ୍ରାମଲିଣ୍ଟାଇଡ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ୬୦ ମାଗ୍ରା ବିଶିଷ୍ଟ ୫୦ ମାତ୍ରା ଔଷଧର ମୂଲ୍ୟ ପ୍ରାୟ ୧୦୦୦ ଡଲାର ଅଟେ ।
ସଂକ୍ଷିପ୍ତ ସମାଧାନ ହୋଇଥିବା ଅସ୍ପଷ୍ଟ ଘଟଣା  , ପୂର୍ବରୁ ପ୍ରତୀୟମାନ ଜୀବନ ପ୍ରତି ବିପଦପୂର୍ଣ୍ଣ ଘଟଣା  , ଏକ କ୍ଷୁଦ୍ର ଘଟଣା ଯାହା ଏକ ବର୍ଷରୁ କମ୍ ପିଲାଙ୍କ ମଧ୍ୟରେ ସମାଧାନ ହୋଇଯାଇଛି । ଘଟଣାରେ ଶ୍ୱାସକ୍ରିୟା ଅଭାବ, ଚର୍ମ ରଙ୍ଗ ପରିବର୍ତ୍ତନ, ଦୁର୍ବଳତା, ପ୍ରତିକ୍ରିୟାଶୀଳତା ହ୍ରାସ କିମ୍ବା କଥା ନ କ‌ହିବା ଅନ୍ତର୍ଭୁକ୍ତ ହୋଇପାରେ । ଏହି ଘଟଣା ଦେଖୁଥିବା ଲୋକ ପାଇଁ ଚିନ୍ତାର କାରଣ ହୋଇଥାଏ । ସଂଜ୍ଞା ଅନୁଯାୟୀ, ଡାକ୍ତରୀ ମୂଲ୍ୟାଙ୍କନ ସତ୍ତ୍ୱେ ଏହାର କାରଣ ଅଁଁଜ୍ଞାତ । କମ୍ ସଙ୍କଟରେ ଥିବା ପିଲା- ୬୦ ଦିନରୁ ଅଧିକ ପିଲା, ୩୨ ସପ୍ତାହ ଗର୍ଭଧାରଣ ବୟସ ପରେ ଜନ୍ମ ହୋଇଥିଲେ, ପ୍ରଥମ ଘଟଣା, ଏକ ମିନିଟରୁ କମ୍ ଲକ୍ଷଣ, ପରୀକ୍ଷାରେ କୌଣସି ଫଳାଫଳ ମିଳେନି । ଏହି ଗୋଷ୍ଠୀରେ କୌଣସି ନିର୍ଦ୍ଦିଷ୍ଟ ପରୀକ୍ଷା ଆବଶ୍ୟକ ନାହିଁ । କେତେକ ମାମଲାରେ ରିଫ୍ଲକ୍ସ, ବାତ, ବ୍ରୋଙ୍କିଓଲାଇଟିସ୍, ମେଟାବୋଲିଜିମର ଜନ୍ମିତ ତ୍ରୁଟି, ଅନିୟମିତ ହୃତ୍ ସ୍ପନ୍ଦନ, ଏବଂ ଶିଶୁ ନିର୍ଯାତନା ସହିତ ଜଡିତ ହୋଇପାରେ । କମ୍ ବିପଦ ଥିବା ଲୋକମାନଙ୍କ ମଧ୍ୟରେ ପଲ୍ସ ଅକ୍ସିମେଟ୍ରି ସହିତ ଏକ ଘଣ୍ଟା କିମ୍ବା ଦୁଇ ଘଣ୍ଟା ପର୍ଯ୍ୟବେକ୍ଷଣ ହିଁ ଆବଶ୍ୟକ । ଯେଉଁମାନଙ୍କର ଅଧିକ ବିପଦ ରହିଛି ସେମାନଙ୍କ ମଧ୍ୟରେ ଏକ ଇକେଜି   ଏବଂ ଲହରା କାଶ ପାଇଁ ପରୀକ୍ଷା କରାଯାଇପାରେ । କେସ୍ ଆଧାରରେ ଏକ ଅତିରିକ୍ତ ପରୀକ୍ଷାମାନ କରାଯାଇପାରେ। ଯେଉଁମାନେ ୨୪ ଘଣ୍ଟାରୁ ଅଧିକ ହୋଇଥିଲେ ପର୍ଯ୍ୟବେକ୍ଷଣ ପାଇଁ ଆଡମିଶନ କରାଯାଇପାରେ । ସଂକ୍ଷିପ୍ତ ସମାଧାନ ହୋଇନଥିବା ଘଟଣାଗୁଡ଼ିକ ପ୍ରତି ୧୦୦୦ ଶିଶୁ ମଧ୍ୟରୁ ୦.୬ରୁ ୨.୬ ଜଣକୁ ପ୍ରଭାବିତ କରିଥାଏ । ରୋଗ ନଥିବା ପିଲାଙ୍କ ସ‌ହିତ ମୃତ୍ୟୁ ସଙ୍କଟ ସମାନ, ପରବର୍ତ୍ତୀ ବର୍ଷରେ ୧%ରୁ କମ୍ ମୃତ୍ୟୁର ଆଶଙ୍କା ରହେ । ୨୦୧୬ରେ ବିଆରୟୁଇ   ଶବ୍ଦ ଏଏଲଟିଇ   ଶବ୍ଦକୁ ବଦଳାଗଲା ।
ରେଣୁକା ବା ରେଣୁଗା/ରେଣୁ  (ଇଂରାଜୀ ଭାଷାରେ ) ଜଣେ ହିନ୍ଦୁ ଦେବୀ ଯାହାଙ୍କୁ ମୁଖ୍ୟତଃ ଦକ୍ଷିଣ ଭାରତର କର୍ଣ୍ଣାଟକ, ତେଲେଙ୍ଗାନା, ଆନ୍ଧ୍ର ପ୍ରଦେଶ ଓ ତାମିଲ ନାଡ଼ୁରେ ପୂଜା କରାଯାଏ  । ମହାରାଷ୍ଟ୍ରର ମହୁର ସ୍ଥାନରେ ରେଣୁକାଙ୍କର ମନ୍ଦିର ଅଛି ଯାହାକୁ ଏକ ଶକ୍ତି ପୀଠ   କୁହାଯାଏ । ବିଭିନ୍ନ ନାମ ରେଣୁକା/ରେଣୁ ବା ୟେଲ୍ଲାମ୍ମା ବା ଏକବିରା   ବା ଏଲ୍ଲାଇ ଆମ୍ମାଁ ବା ଏଲ୍ଲାଇ ଆମ୍ମା, ମରାଠୀ ଭାଷାରେ   : ଶ୍ରୀ ରେଣୁକା/ୟେଲ୍ଲୁଆଈ      .      /        , :              , :         /     , :    /   ଜଣେ ହିନ୍ଦୁ ଦେବୀ ଭାବରେ ପୂଜା ପାଆନ୍ତି । ଦକ୍ଷିଣ ଭାରତର ତେଲେଙ୍ଗାନା, ଆନ୍ଧ୍ର ପ୍ରଦେଶ, କର୍ଣ୍ଣାଟକ ଓ ତାମିଲ ନାଡ଼ୁରେ ୟେଲ୍ଲାମ୍ମା ଜଣେ ସଂରକ୍ଷକ ଦେବୀ ଭାବରେ ପୂଜା ପାଆନ୍ତି । ତାଙ୍କୁ ତାଙ୍କର ଭକ୍ତମାନେ ବ୍ରହ୍ମାଣ୍ଡର ମାତା ବା ଜଗଦମ୍ବା ନାମ ଦେଇଥାଆନ୍ତି । କାହାଣୀର ଆରମ୍ଭ ରେଣୁକାର କିମ୍ବଦନ୍ତୀ ମହାଭାରତ, ହରିବଂଶ   ଓ ଭାଗବତ ଗୀତାରେ ଲିଖିତ ଅଛି । ପ୍ରାକ୍ ଜୀବନ ଶାନ୍ତି ଓ ସ୍ୱାସ୍ଥ୍ୟ ସ୍ଥାପନ ନିମନ୍ତେ ରାଜା ରେଣୁକାଙ୍କର ପିତା ରେଣୁ ଏକ ଯଜ୍ଞ କଲେ । ଏହି ଯଜ୍ଞର ଅଗ୍ନିକୁଣ୍ଡରୁ ଗୋଟିଏ ଝିଅ ଜାତ ହେଲେ । ସେହି ଝିଅ ଅତି ସକ୍ରିୟ ଓ ଗୁଣୀ ଥିଲେ । ତାଙ୍କର ନାମ ରେଣୁକା ଦିଆଗଲା ଓ ସେ ପିତାମାତାଙ୍କର ଅତି ଗେହ୍ଲା ଝିଅ ହୋଇ ବଢ଼ିଲେ । ରେଣୁଙ୍କର ଗୁରୁ ଅଗସ୍ତ୍ୟ ଥରେ ତାଙ୍କ ପାଖକୁ ଆସି ଝିଅ ବୟଃପ୍ରାପ୍ତ ହେବା ପରେ ତାଙ୍କୁ ଜମଦଗ୍ନୀ ଋଷିଙ୍କୁ ବିବାହ ଦେବା ପାଇଁ ଉପଦେଶ ଦେଇଗଲେ । ପ୍ରଚଣ୍ଡ ତପସ୍ୟା କରି ରୁଚିକ ମୂନୀ ଓ ସତ୍ୟବତୀଙ୍କର ପୁତ୍ର ଜମଦଗ୍ନି ଦେବତାମାନଙ୍କଠାରୁ ଅନେକ ବରପ୍ରାପ୍ତ ହୋଇଥିଲେ । ବିବାହ ପରେ ରେଣୁକା ଓ ଜମଦଗ୍ନି ଦୁହେଁ ବେଲଗାଭି ଜିଲ୍ଲାରେ ଥିବା ଆଜିକାର ସବଦତ୍ତି ସ୍ଥାନରେ ବାସ କରିବାକୁ ଲାଗିଲେ । ଜମଦଗ୍ନିଙ୍କର ସମସ୍ତ ପୂଜା କର୍ମରେ ରେଣୁକା ସାହାଯ୍ୟ କରୁଥିଲେ । ସମୟକ୍ରମେ ଜମଦଗ୍ନିଙ୍କର ରେଣୁକା ଅତି ପ୍ରିୟ ହୋଇଗଲେ । କିଛି ଦେନ ପରେ ତାଙ୍କର ଗୋଟିଏ ଝିଅ ଜନ୍ମ ହେଲା ଯାହାର ନାମ ଅଞ୍ଜନା ଦେବୀ ରଖାଗଲା । ସବୁଦିନ ପ୍ରାତଃ କାଳରୁ ରେଣୁକା ଉଠି ମାଲାପ୍ରଭା ନ‌ଦୀରେ ସ୍ନାନ ଶୌଚାଦି କର୍ମ ପବିତ୍ର ମନରେ କରୁଥିଲେ । ତାଙ୍କ ଭକ୍ତର ଏତେ ଶକ୍ତି ହୋଇଗଲା ଯେ ସେ ପ୍ରତିଦିନ ଏକ ସଦ୍ୟ ବାଲି ନିର୍ମିତ ପାତ୍ରରେ ଜଳ ରଖିପାରୁଥିଲେ । ସେହି ପାତ୍ରରେ ନ‌ଦୀରୁ ଜଳ ଭରି ପାଖରେ ଥିବା ଏକ ସାପକୁ ମୁଣ୍ଡ ଉପରେ ଗୁଡ଼େଇ ତା ଉପରେ ଜଳ ପାତ୍ରକୁ ରଖି ଫେରିଆସୁଥିଲେ । ଏହି ଜଳରେ ଜମଦଗ୍ନି ସ୍ନାନ ଶୌଚାଦି କର୍ମ ଶେଷ କରୁଥିଲେ । ସଂସ୍କୃତ ଭାଷାରେ ରେଣୁକା ଶବ୍ଦର ଅର୍ଥ ବାଲି କଣିକା । ତାଙ୍କ ନାମରେ ଗୋଟିଏ ମନ୍ଦିର ଜାମାନିଆ, ଗାଜିପୁରରେ ଓ ଆଉ ଏକ ମନ୍ଦିର ଭେଲୋର ପାଖରେ ଅଛି ଓ ସେଠାକାର ମୂର୍ତ୍ତି ସ୍ୱୟଂ ମାଟିରୁ ବାହାରିଥିବା କୁହାଯାଏ । ପରବର୍ତ୍ତୀ ଜୀବନ ରେଣୁକାଙ୍କର ପାଞ୍ଚ ପୁତ୍ର ଜାତ ହୋଇଥିଲେ ଓ ସବା ସାନ ପୁଅ ଶିବ ଓ ପାର୍ବତୀଙ୍କର ଅନୁକମ୍ପା ପାଇଥିବାରୁ ତାଙ୍କୁ ପର୍ଶୁରାମ ଡାକୁଥିଲେ ଓ ସେହି ପର୍ଶୁରାମ ଭଗବାନ ବିଷ୍ଣୁଙ୍କର ଷଷ୍ଠ ଅବତାର ଥିଲେ । ନ‌ଦୀରେ ଦିନେ ଗନ୍ଧର୍ବମାନେ କ୍ରୀଡ଼ା କରୁଥିବା ଦେଖି କ୍ଷଣକ ପାଇଁ ତାଙ୍କର ଧ୍ୟାନ ଭଗ୍ନ ହୋଇଯିବା ଫଳରେ ବାଲି ପାତ୍ରର ଜଳ ରହିଲାନି । ସେ ବ‌ହୁତ ଲଜ୍ଜିତ ହେଲେ ଓ ରିକ୍ତ ହସ୍ତରେ ଫେରିବା ଦେଖି ଜମଦଗ୍ନୀ ତାଙ୍କୁ ଗୃହରୁ ବାହାରିଯିବାକୁ ଆଦେଶ ଦେଲେ ।
ଭାରତୀ ଆଚରେକର ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମରାଠୀ ଏବଂ ହିନ୍ଦୀ ଥିଏଟର, କଥାଚିତ୍ର ତଥା ଦୂରଦର୍ଶନରେ କାମ କରନ୍ତି । ସେ ଭାରତୀୟ ଦୂରଦର୍ଶନ ଧାରାବାହିକ ୱାଗଲ୍ କି ଦୁନିଆରେ ଅଭିନୀ ଚରିତ୍ର ଶ୍ରୀମତୀ ୱାଗଲ୍ ପାଇଁ ଜଣାଶୁଣା । ସେ ୱାଗଲ୍ କି ଦୁନିୟା - ନୟି ପୀଢ଼ି ନୟେ କିସ୍ସେରେ ରାଧିକା ୱାଗଲ୍ ଭାବରେ ଅଭିନୟ କରିଛନ୍ତି । ଅଭିନୟ ଜୀବନ ଭାରତୀ ବାସୁ ଚାଟାର୍ଜୀଙ୍କ ନିର୍ଦ୍ଦେଶିତ ଏକ ହିନ୍ଦୀ ନାଟକ ଅପ୍ନେ ପରାୟେ ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ଏହି ନାଟକଟି ୧୯୧୭ ମସିହାରେ ପ୍ରକାଶିତ ହୋଇଥିବା ଶରତ ଚନ୍ଦ୍ରଙ୍କଦ୍ୱାରା ଲିଖିତ ବଙ୍ଗଳା ଉପନ୍ୟାସ ନିଷ୍କ୍ରିତି ଉପରେ ଆଧାରିତ ଥିଲା ।
ଜେବନାରା ଭାରତୀୟ ରାଜ୍ୟ ମଧ୍ୟପ୍ରଦେଶର ସେୟନି ଜିଲ୍ଲାର ଏକ ଗ୍ରାମ . ଏହା ସମୁଦ୍ର ପତ୍ତନଠାରୁ 513 ମିଟର ଉପରେ ରହିଛି ଓ ବରଘଟ ସହରଠାରୁ 4 କିଲୋମିଟର ଦୂରରେ ଅବସ୍ଥିତ । ସେୟନିଠାରୁ ଏହାର ଦୂରତା 28 କିଲୋମିଟର । ଗ୍ରାମର ମୁଖ୍ୟ ଜୀବିକା ଅର୍ଜନ ବୃତ୍ତି କୃଷି । ରାଜ୍ୟ ରାଜପଥ 26 ଏହାକୁ ସେୟନି ଓ ଅନନ୍ୟ ଅଞ୍ଚଳ ସହ ସଂଯୁକ୍ତ ରଖେ । ଇତିହାସ ସ୍ଥାନୀୟ ରହଙ୍ଗଦଲେ ପରିବାରର ଏହା ବଂଶଗତ ସମ୍ପତ୍ତି ଥିଲା । ଏହାକୁ 1780 ମସିହାରେ ସେମାନେ ପୁନର୍ଗଠନ କରିଥିଲେ । ସ୍ୱାଧୀନତା ପରେ ଏହା ବରଘଟ ନିର୍ବାଚନ ମଣ୍ଡଳୀ ଅଧୀନରେ ରହିଛି । ୱାଇନ ଗଙ୍ଗାର ଏକ ଉପନଦୀ ହିରରୀ ଏହି ଗ୍ରାମ ଦେଇ ପ୍ରବାହିତ ହୁଏ । ଯାନିଯାତରା ଏଠାରେ ହାଉଥିବା ମହଶିବରାତ୍ରି ଯାତ୍ରା ଅଞ୍ଚଳରେ ବିଖ୍ୟାତ । ସେହି ଯାତ୍ରାରେ ପାରମ୍ପରିକ ଭାବେ ବଳଦ ଗାଡି ଦୌଡ ପ୍ରତିଯୋଗିତା ହୁଏ ।
ସୁଶାନ୍ତ ମଣିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ମୋଷ୍ଟ ୱାଣ୍ଟେଡ଼ ୨୦୧୧ ମସିହାରେ ମୁକ୍ତିଲାଭ କରିଥିଲା ।
ଭଜା ଏକ ପ୍ରକାର ଓଡ଼ିଆ ଖାଦ୍ୟ । ଶାଗ ଭଜା ସକାଳ ଧୂପ ବା ରାଜଭୋଗରେ ମହାପ୍ରଭୁ ଶ୍ରୀଜଗନ୍ନାଥଙ୍କୁ ଶାଗ ଭଜା ଭୋଗ କରାଯାଇଥାଏ । ଉପାଦାନ ଭଲ କୋଶଳା ବା ଲେଉଟିଆ ଶାଗ ୩ବିଡ଼ା ଦେଶୀ ଖମ୍ବଆଳୁ ୭୫ ଗ୍ରାମ ଭଲସାରୁ୧୫୦ ଗ୍ରାମ କଞ୍ଚା କଦଳୀ ୧ ଟା ନାଡ଼ି ୫୦ ଗ୍ରାମ ଗୁଆଘିଅ ୩ ଚାମଚ ଆବଶ୍ୟକ ଅନୁଯାୟୀ ଲୁଣ ଜିରା ସୋରିଷ ହଳଦୀ ଗୁଣ୍ଡ ଓ ପାଣି ପ୍ରସ୍ତୁତି ପ୍ରଥମେ ଶାଗକୁ ଧୋଇ ଛୋଟ ଛୋଟ କରି କାଟି ଦିଅନ୍ତୁ । ତା ' ପରେ ସବୁ ପନିପରିବାକୁ ଧୋଇ ପରିଷ୍କାର କରି ଛୋଟ ଛୋଟ କାଟି ସେଥିରେ ଲୁଣ ଓ ହଳଦୀ ଗୁଣ୍ଡ ମିଶାଇ ତାକୁ ସିଝାଇ ଦିଅନ୍ତୁ । ଅନ୍ୟ ଏକ ପାତ୍ରରେ ଘିଅ ପକାଇ ଗରମ କରନ୍ତୁ । ଏହି ଗରମ ଗୁଆ ଘିଅରେ ଜିରା ଓ ସୋରିଷ ଫୁଟାଇ ଦିଅନ୍ତୁ । ସେଥିରେ ଆଗରୁ ପ୍ରସ୍ତୁତ ଥିବା ସିଝା ପନିପରିବା, କଟା ଶାଗ ଓ ଛଣା ନାଡ଼ି ଏବଂ ଆବଶ୍ୟକ ଅନୁସାରେ ପାଣି ଦେଇ ଭଲକରି ଗୋଳାଇ ଚୁଲିରେ ବସାନ୍ତୁ । ଏହା କିଛି ସମୟ ବସାଇ ଶାଗ ସିଝି ଗଲେ ଏହାକୁ ଭଲକରି ଗୋଳାଇ ଓହ୍ଲାଇ ଦେବେ । ଏଥର ଶାଗ ଭଜା ପ୍ରସ୍ତୁତ ହୋଇଗଲା । ବାଇଗଣ ଭଜା ବାଇଗଣ ଭଜା ମହାପ୍ରଭୁ ଶ୍ରୀଜଗନ୍ନାଥଙ୍କ ୫୬ ଭୋଗରେ ଅନ୍ତର୍ଭୁକ୍ତ ଅଟେ । ଉପାଦାନ ବାଇଗଣ ୫୦୦ ଗ୍ରାମ ଗୁଆଘିଅ ୪ ଚାମଚ ଜିରା ୨ ଚାମଚ ଆବଶ୍ୟକ ଅନୁସାରେ ଲୁଣ ଓ ହଳଦୀ ଗୁଣ୍ଡ ନିଅନ୍ତୁ । ପ୍ରସ୍ତୁତି ପ୍ରଥମେ ବାଇଗଣର ଡେମ୍ଫ କାଟି ଏହାକୁ ଗୋଲ ଗୋଲ କରି କାଟି ରଖନ୍ତୁ । ଏହାପରେ ଏହି କଟା ବାଇଗଣକୁ ଛାଣି ଦିଅନ୍ତୁ । ଏହାପରେ କଟା ବାଇଗଣରେ ଆବଶ୍ୟକ ଅନୁଯାୟୀ ଲୁଣ ଓ ହଳଦୀ ଗୋଳାଇ ଦିଅନ୍ତୁ । ଗରମ ପାତ୍ରରେ ଜିରାକୁ ଭାଜି ଗୁଣ୍ଡ କରି ରଖନ୍ତୁ । ଅନ୍ୟ ଏକ ପାତ୍ରରେ ଗୁଆଘିଅକୁ ଗରମ କରି ସେଥିରେ ବାଇଗଣକୁ ପକାଇ ଭାଜନ୍ତୁ । ଏହି ଭଜା ବାଇଗଣ ଉପରେ ଆଗରୁ ପ୍ରସ୍ତୁତ ହୋଇ ରହିଥିବା ଜିରା ଗୁଣ୍ଡକୁ ଛିଞ୍ଚି ଦିଅନ୍ତୁ । ଏଥର ବାଇଗଣ ଭଜା ପ୍ରସ୍ତୁତ ହୋଇଗଲା । କଦଳୀ ବଡ଼ା ଭଜା ଏ ପ୍ରକାର ଭଜାକୁ ଜଗନ୍ନାଥଙ୍କୁ ଅର୍ପଣ କରାଯାଇଥାଏ । ଉପାଦାନ କଞ୍ଚା କଦଳୀ ଦୁଇଟା ନଡ଼ିଆ ଫାଳେ ଭଜା ଜିରାଗୁଣ୍ଡ ଏକ ଚାମଚ ଗୁଆଘିଅ ଅଧା କପ ଆବଶ୍ୟକ ପରିମାଣର ଲୁଣ ଓ ପାଣି ପ୍ରସ୍ତୁତି ପ୍ରଥମେ କଞ୍ଚା କଦଳୀକୁ ଧୋଇ ଚୋପା ଛଡ଼ାଇ କାଟି ସିଝାଇ ଦିଅନ୍ତୁ । ନଡ଼ିଆକୁ କୋରି ରଖନ୍ତୁ । ସିଝି ଥିବା କଦଳୀକୁ ଚକଟି ସେଥିରେ ନଡ଼ିଆ କୋରା, ଜିରାଗୁଣ୍ଡ ଓ ଆବଶ୍ୟକ ପରିମାଣର ଲୁଣ ମିଶାଇ ଆଉଥରେ ଭଲକରି ଚକଟି ଦିଅନ୍ତୁ । ଅଳ୍ପ ନିଆଁରେ ଗରମ ଘିଅ ପାତ୍ରରେ କଞ୍ଚା କଦଳୀ ଚକଟାକୁ ହାତରେ ବରା ଭଳି କରି ବାଦାମୀ ରଙ୍ଗ ହେବା ପର୍ଯ୍ୟନ୍ତ ତାକୁ ଭାଜି ଭାଜି ଦେବେ । ଏଥର କଦଳୀ ବଡ଼ା ଭଜା ପ୍ରସ୍ତୁତ ହୋଇଗଲା । କଦଳୀ ଭଜା କଦଳୀ ଭଜାକୁ ମଧ୍ୟ ପ୍ରଭୁ ଜଗନ୍ନାଥ ନିଜ ଭୋଗ ଆକାରରେ ଗ୍ରହଣ କରିଥାନ୍ତି । ଉପକରଣ କଞ୍ଚା କଦଳୀ ୨ଟା ଗୁଆଘିଅ ଅଧ କପ ଆବଶ୍ୟକ ଅନୁସାରେ ଲୁଣ, ହଳଦୀ ଗୁଣ୍ଡ ଓ ପାଣି ନେବେ ପ୍ରସ୍ତୁତି ପ୍ରଥମେ କଞ୍ଚା କଦଳୀକୁ ପାଣିରେ ଭଲକରି ଧୋଇବେ । ତାର ଡେମ୍ଫ କାଟି ଗୋଲ ଗୋଲ ସରୁ ସରୁ କରି କାଟି ଦେବେ । ସେଥିରେ ଲୁଣ ଓ ହଳଦୀ ଗୁଣ୍ଡ ମିଶାଇ ସିଝାଇ ଦେବେ । କଟା କଞ୍ଚା କଦଳୀ ସିଝି ଯିବା ପରେ ଗରମ ଘିଅ ପାତ୍ରରେ ଅଳ୍ପ ଘିଅ ପକାଇ ସିଝା କଦଳୀକୁ ଭାଜି ଦେବେ । ବର୍ତ୍ତମାନ କଦଳୀ ଭଜା ପ୍ରସ୍ତୁତ ହୋଇଗଲା ।
ମସ୍ତିଷ୍କ ସ୍ୱଳ୍ପଅମ୍ଳଜାନ ବା ହାଇପୋକ୍ସିଆ  (ଇଂରାଜୀ ଭାଷାରେ ) ରୋଗରେ ମସ୍ତିଷ୍କକୁ ଅମ୍ଳଜାନ ଯୋଗାଣ ହ୍ରାସ ହୋଇଥାଏ; ଯଦିଓ ପର୍ଯ୍ୟାପ୍ତ ରକ୍ତ ପ୍ରବାହ ଚାଲୁ ହୋଇଥାଏ  । ଏହାର ବିପରୀତରେ,  "ଆନୋକ୍ସିଆ"  ହେଉଛି ଅମ୍ଳଜାନର ସମ୍ପୂର୍ଣ୍ଣ ଅଭାବ । ଏହାର ଲକ୍ଷଣଗୁଡ଼ିକ ମଧ୍ୟରେ ବିଚାର ତୃଟି, ସମନ୍ୱୟ ଅଭାବ, ସ୍ମୃତି ଶକ୍ତି ହ୍ରାସ, କୋମା, ବାତ ଏବଂ ମସ୍ତିଷ୍କ ମୃତ୍ୟୁହୋଇପାରେ । ସମ୍ଭାବ୍ୟ କାରଣ ମଧ୍ୟରେ ହୃଦ୍‌ରୋଧ, କଣ୍ଠରୋଧ  , ବୁଡ଼ିଯିବା, ଶ୍ୱାସରୋଧ  , ମୁଣ୍ଡ ଆଘାତ , କାର୍ବନ ମନୋକ୍ସାଇଡ ବିଷକ୍ରିୟା, ଗୁରୁତର ରକ୍ତହୀନତା, ମାତ୍ରାଧିକ ଔଷଧ, ନିମ୍ନ ରକ୍ତଚାପ ବା ନିଶ୍ଚେତକ ଜଟିଳତା ଯୋଗୁ ହୋଇଥାଏ । ମସ୍ତିଷ୍କ ଆଘାତକୁ ହାଇପୋକ୍ସିକ୍ ମସ୍ତିଷ୍କ ଆଘାତ କିମ୍ବା ହାଇପୋକ୍ସିକ୍ ଇସକେମିକ୍ ଏନସେଫାଲୋପାଥି   ଭାବରେ ଜଣାଶୁଣା, କିଛି ମିନିଟ୍ ମଧ୍ୟରେ ହୋଇପାରେ ଏବଂ ସ୍ଥାୟୀ ହୋଇପାରେ । ଚିକିତ୍ସା ମୂଳ କାରଣ ଉପରେ ନିର୍ଭର କରେ, କିନ୍ତୁ ସାଧାରଣତଃ ସ‌ହାୟକ ଚିକିତ୍ସାର ଅଧିକ ଆବଶ୍ୟକତା ହୋଇଥାଏ । ଏଥିରେ ଯାନ୍ତ୍ରିକ ଭେଣ୍ଟିଲେସନ୍, ଶିରାଭ୍ୟନ୍ତର ତରଳ ପଦାର୍ଥ, ବାତ ହ୍ରାସ ପାଇଁ ଔଷଧ ଏବଂ ରକ୍ତଚାପ ଚିକିତ୍ସା ନିମନ୍ତେ ଔଷଧ ଆବଶ୍ୟକ ହୋଇପାରେ। ଫଳାଫଳ ମସ୍ତିଷ୍କ କ୍ଷତିର ମାତ୍ରା ଉପରେ ନିର୍ଭର କରେ ଏବଂ ୭୨ଘଣ୍ଟା ଭିତରେ ଏହା ସ୍ପଷ୍ଟ ହୋଇନପାରେ । କୋମାରେ ଥିବା ଲୋକମାନଙ୍କ ମଧ୍ୟରୁ ପ୍ରାୟ ୩୦% ଚେତନା ଫେରି ପାଆନ୍ତି, ୧୦% କୋମାରେ ରହନ୍ତି ଏବଂ ୬୦% ମୃତ୍ୟୁ ବରଣ କରନ୍ତି । ଯେଉଁମାନେ ଚେତନା ଫେରି ଆସେ, ସେମାନଙ୍କର ଗତିବିଧି ବ୍ୟାଘାତ ଏବଂ ଜ୍ଞାନଗତ ଅସୁବିଧା ହୁଏ । ହୃଦ୍‌ଘାତ ଯୋଗୁ ପ୍ରାୟ ୫୦% ରୋଗୀଙ୍କର ମସ୍ତିଷ୍କ ସ୍ୱଳ୍ପଅମ୍ଳଜାନ ହୋଇଥାଏ । ଏହା ଜନ୍ମ ସମୟରେ ହେଲେ ତାହାକୁ ଜନ୍ମ ଆସଫିକ୍ସିଆ କୁହାଯାଏ, ଏହା ଫଳରେ ନବଜାତକ ହାଇପୋକ୍ସିକ-ଇସକେମିକ ଏନସେଫାଲୋପାଥି ହୋଇପାରେ । ବିକାଶଶୀଳ ଦେଶମାନଙ୍କରେ ପ୍ରତି ୧୦୦୦ ସଜୀବ ଜନ୍ମରେ ପ୍ରାୟ ୧.୫ ଜଣକୁ ଏହି ରୋଗ ପ୍ରଭାବିତ କରିଥାଏ । ବିକାଶଶୀଳ ବିଶ୍ୱରେ ପ୍ରତି ୧୦୦୦ ସଜୀବ ମଧ୍ୟରୁ ୨ରୁ ୨୭ ଜଣଙ୍କର ଭିନ୍ନ ଭିନ୍ନ ସମସ୍ୟା ହୋଇଥାଏ ।
କମଳା ଭାସିନ  (୨୪ ଅପ୍ରେଲ ୧୯୪୬ - ୨୫ ସେପ୍ଟେମ୍ବର ୨୦୨୧) ଜଣେ ଭାରତୀୟ ନାରୀବାଦ କର୍ମୀ ଓ ସାହିତ୍ୟିକା ଥିଲେ  । ୧୯୭୦ ମସିହାରୁ କମଳା ଲିଙ୍ଗବାଦ, ଶିକ୍ଷା, ମାନବ ବିକାସ ଓ ମିଡ଼ିଆ ଉପରେ ଲେଖାଲେଖି କରି ଆସୁଥିଲେ । ସେ ଦିଲ୍ଲୀରେ ବସବାସ କରୁଥିଲେ । ନାରୀବାଦୀ ଅନୁଷ୍ଠାନ ସଙ୍ଗତ ସହିତ ସେ ସଂଶ୍ଳୀଷ୍ଠ ଥିଲେ । ତାଙ୍କ କବିତା କ୍ୟୁଁ କି ମେଁ ଲଡ଼କି ହୁଁ, ମୁଝେ ପଢ଼ନା ହେ ପାଇଁ ସେ ପରିଚିତ ଥିଲେ । ୱାନ ବିଲିୟନ ରାଇଜିଂ କାର୍ଯ୍ୟକ୍ରମ ପାଇଁ ସେ ଦକ୍ଷିଣ ଏସିଆର ପ୍ରତିନିଧି ଥିଲେ । ୨୦୦୨ ମସିହାରେ କମଳା ମିଳିତ ଜାତିସଂଘରେ କରୁଥିବା ଚାକିରୀରୁ ଇସ୍ତଫା ଦେଇ ସଙ୍ଗତ ଅନୁଷ୍ଠାନ ସହିତ ଯୋଡ଼ି ହୋଇଥିଲେ । ସେ ଥିଲେ ଏହି ଅନୁଷ୍ଠାନର ଅନ୍ୟତମ ପ୍ରତିଷ୍ଠାତା ଓ ପରାମର୍ଶକ । ସେ ସାମାଜିକ ସୁବିଧାଠାରୁ ବଞ୍ଚିତ ଆଦିବାସୀ ଓ ଅନ୍ୟ କର୍ମଜୀବି ମହିଳାମାନଙ୍କ ପାଇଁ କାମ କରୁଥିଏଲ୍ । ନାଟକ, ପୋଷ୍ଟର ଏବଂ ଅନ୍ୟାନ୍ୟ ମାଧ୍ୟମ ସହିତ ସେ ଏହି ଅଶିକ୍ଷିତ ବା ଅଳ୍ପଶିକ୍ଷିତ ମହିଳାମାନଙ୍କୁ ଜାଗ୍ରତ କରୁଥିଲେ । ପ୍ରାରମ୍ଭିକ ଜୀବନ ଭାରତକୁ ମଧ୍ୟରାତ୍ରରେ ସ୍ୱାଧୀନତା ପ୍ରାପ୍ତ ହୋଇଥିବାରୁ ଓ ନିଜେ ସେହି ସମୟର ପାଖାପାଖି ଜନ୍ମଗ୍ରହଣ କରିଥିବାରୁ, କମଳା ନିଜକୁ  "ଦ ମିଡ଼ନାଇଟ ଜେନେରେସନ"  ବା ମଧ୍ୟରାତ୍ର ପିଢ଼ୀ ଭାବରେ ପରିଚିତ କରାଉଥିଲେ । ତାଙ୍କ ପିତା ରାଜସ୍ଥାନର ଜଣେ ଡାକ୍ତର ଥିଲେ । ଛଅ ଜନ ଭାଇ ଭଉଣୀଙ୍କ ମଧ୍ୟରେ କମଳାଙ୍କ ସ୍ଥାନ ଥିଲା ଚତୁର୍ଥ । ଗ୍ରାମୀଣ ପରିବେଶରେ ସେ ବଢ଼ିଥିବାରୁ ସେଠାକର ମହିଳାମାନଙ୍କ ସମସ୍ୟା ବିଷୟରେ ସେ ଭଲଭାବରେ ଅବଗତ ଥିଲେ । ରାଜସ୍ଥାନରେ ସେବା ମନ୍ଦିରରେ କାମ କରୁଥିବା ସମୟରେ କମଳା ତାଙ୍କ ଭାବି-ପତିଙ୍କୁ ଭେଟିଥିଲେ । ନିଜ ପତିଙ୍କୁ ସେ ଜଣେ ନାରୀବାଦୀ ପୁରୁଷ ଭାବରେ ବର୍ଣ୍ଣନା କରୁଥିଲେ ଓ ନାରୀମାନଙ୍କ ମଙ୍ଗଳ ପାଇଁ ସ୍ୱାମୀଙ୍କଠାରୁ ତାଙ୍କୁ ଅନେକ ପ୍ରଗତିଶୀଳ ଉପଦେଶ ମିଳୁଥିଲା । ପରେ ଅବଶ୍ୟ ତାଙ୍କ ସ୍ୱାମୀଙ୍କ ସହ କମଳାଙ୍କର ସମ୍ପର୍କ ଖରାପ ହୋଇଥିଲା । ନିଜ ସାବାଳିକ ଝିଅର ମୃତ୍ୟୁ ତାଙ୍କୁ ଗଭିର ଦୁଃଖ ଦେଇଥିଲା । ତାଙ୍କ ପୁତ୍ର ମଧ୍ୟ ଏକ ଟିକାର ପ୍ରତିକୁଳ ପ୍ରତିକ୍ରିୟା ଯୋଗୁ ବିକଳାଙ୍ଗ ହୋଇଯାଇଥିଲେ । ଶିକ୍ଷା ଓ ବୃତ୍ତିଗତ ଜୀବନ କମଳା, ରାଜସ୍ଥାନ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଶିକ୍ଷା ସମାପ୍ତ କରି ପଶ୍ଚିମ ଜର୍ମାନୀର ମଂଷ୍ଟର ବିଶ୍ୱବିଦ୍ୟାଳୟରୁ ସମାଜଶାସ୍ତ୍ରରେ ଅଧିକ ଅଧ୍ୟୟନ କରିଥିଲେ । ଶିକ୍ଷା ସମାପ୍ତ କରି ସେ ଜର୍ମାନୀରେ କିଛିଦିନ ଅଧ୍ୟାପନା କରିଥିଲେ । ତାପରେ ସେ ଭାରତ ଫେରି  "ସେବା ମନ୍ଦିର" ରେ କାର୍ଯ୍ୟରମ୍ଭ କରିଥିଲେ । ଭାରତରେ କାମ କରି, ସେ ବର୍ଣ୍ଣବୈଷମ୍ୟ ଓ ନାରୀବାଦ ପରିପୂରକ ବୋଲି ବୁଝିପାରିଥିଲେ । ସେ ପରେ ଜାତିସଂଘରେ କାମ କରିବା ଆରମ୍ଭ କରିଥିଲେ । ୧୯୭୬ ମସିହାରେ ସେ ବଙ୍ଗଳାଦେଶକୁ ଯାଇ ସେଠାରେ ଗଣସ୍ୱାସ୍ଥ୍ୟ କେନ୍ଦ୍ରରେ କାମ କରିଥିଲେ । ଏଠାରେ ସେ ଜଫରୁଲ୍ଲା ଚୌଧୁରୀଙ୍କ ସଂସ୍ପର୍ଶରେ ଆସିଥିଲେ ଓ ତାଙ୍କୁ ସେ ନିଜର ଗୁରୁ ଭାବରେ ଗ୍ରହଣ କରିଥିଲେ ।  "ସଙ୍ଗତ"  ଅନୁଷ୍ଠାନ ସହିତ ସେ ସବୁବେଳେ ଜଡ଼ିତ ଥିଲେ କିନ୍ତୁ ୨୦୦୨ ମସିହାରେ ସେ ଜାତିସଂଘର ଚାକିରୀରୁ ଇସ୍ତଫା ଦେଇ  "ସଙ୍ଗତ"  ଅନୁଷ୍ଠାନ ସହିତ ପୂର୍ଣ୍ଣ ଭାବରେ କାମ କରିବା ଆରମ୍ଭ କରିଥିଲେ । ୱାନ ବିଲିୟନ ରାଇଜିଂ କାର୍ଯ୍ୟକ୍ରମ ସହିତ ସେ ଓତଃପ୍ରୋତଃ ଭାବରେ ଜଡ଼ିତ ରହିଥିଲେ । ୨୦୧୭ରେ ସେ ଏହି କାର୍ଯ୍ୟକ୍ରମକୁ ନେପାଳର କାଠମାଣ୍ଡୁ ସହରରେ ମଧ୍ୟ ଆରମ୍ଭ କରିଥିଲେ । ସାହିତ୍ୟ ସର୍ଜନା ପିତୃତତ୍ତ୍ୱ ଓ ଲିଙ୍ଗବୌଷମ୍ୟ ବାବଦରେ ସେ ଲେଖିଥିବା ବହି ସବୁ ୩୦ଟି ବିଭିନ୍ନ ଭାଷାରେ ଅନୁବାଦିତ ହୋଇଛି ଓ ବିଭିନ୍ନ ଏନଜିଓ ଏହି ପୁସ୍ତକ ଗୁଡ଼ିକୁ ନିଜ କାମରେ ବ୍ୟବହାର କରିଛନ୍ତି । ରଚନାବଳୀ ଲାଫିଂ ମ୍ୟାଟର୍ସ - ୨୦୦୫  (ବିନ୍ଦିଆ ଥାପରଙ୍କ ସହ ସହ-ଲେଖନ) ଫେମିନିଜିମ ଆଣ୍ଡ ଇଟ୍ସ ରିଲିଭାନ୍ସ ଇନ୍ ସାଉଥ ଏସିଆ ବର୍ଡ଼ର୍ସ ଆଣ୍ଡ ବାଉଣ୍ଡେରିଜ : ଓମେନେ ଇନ ଇଣ୍ଡିଆ 'ସ ପାର୍ଟିସନ ଅଣ୍ଟରଷ୍ଟାଣ୍ଡିଂ ଜେଣ୍ଡର ମୃତ୍ୟୁ କର୍କଟ ରୋଗରେ ପୀଡ଼ିତ ହୋଇ, କମଳା ୨୦୨୧ ମସିହା ସେପ୍ଟେମ୍ବର ୨୫ ତାରିଖରେ ମୃତ୍ୟୁବରଣ କରିଥିଲେ ।
ପ୍ରୋସ୍ଟାଗ୍ଲାଣ୍ଡିନ ଇ୧  ଇଂରାଜୀ ଭାଷାରେ 1 ବା 1, ଅନ୍ୟ ନାମ ଆଲପ୍ରୋସ୍ଟାଡିଲ/ , ଏକ ପ୍ରାକୃତିକ ପ୍ରୋସ୍ଟାଗ୍ଲାଣ୍ଡିନ   ଯାହା ଔଷଧ ଭାବରେ ବ୍ୟବ‌ହାର କରାଯାଏ । ଜନ୍ମଗତ ହୃତ୍‌ପିଣ୍ଡ ତୃଟି ଥିବା ପିଲାଙ୍କର ଡକ୍ଟସ ଆର୍ଟେରିଓସସ   ଖୋଲିବା ନିମନ୍ତେ ଅପରେଶନ ହେବା ପର୍ଯ୍ୟନ୍ତ ଏହି ଔଷଧ ଶିରାଭ୍ୟନ୍ତର ଇନଫ୍ୟୁଜନ ଆକାରରେ ଦିଆଯାଏ । ଲିଙ୍ଗ ଉତ୍ଥାନ ସମସ୍ୟା   ଥିଲେ ଏହା ମୂତ୍ରମାର୍ଗ   ଭିତରେ ବା ଲିଙ୍ଗରେ ଇଞ୍ଜେକସନ ଆକାରରେ ଦିଆଯାଏ । ପିଲାଙ୍କୁ ଏହି ଔଷଧ ଦେଲେ ଶ୍ୱାସକ୍ରିୟା କମିଯାଏ, ଜ୍ୱର ଓ ନିମ୍ନ ରକ୍ତଚାପ   ହେବା ସମ୍ଭାବନା ଥାଏ । ଲିଙ୍ଗ ଉତ୍ଥାନ ସମସ୍ୟା ନିମନ୍ତେ ଏହା ଦେଲେ ଲିଙ୍ଗ ଯନ୍ତ୍ରଣା, ସ୍ଥାନୀୟ ରକ୍ତସ୍ରାବ ଓ ପ୍ରିଆପିଜ୍ମ  ଅତ୍ୟଧିକ ସମ‌ୟର ଲିଙ୍ଗ ଉତ୍ଥାନ  ଇତ୍ୟାଦି ପ୍ରତିକ୍ରିୟା ହୋଇପାରେ । ଏହା ରକ୍ତନଳୀ ସ୍ଫୀତକାରୀ   ପରିବାରର ଔଷଧ । ଏହା ସ୍ମୁଥ ମାଂସପେଶୀକୁ   ରିଲାକ୍ସ କରିବାଦ୍ୱାରା ରକ୍ତନଳୀ ଖୋଲିଯାଏ । ସନ ୧୯୫୭ରେ ପ୍ରୋସ୍ଟାଗ୍ଲାଣ୍ଡିନ ଇ୧ ପୃଥକ୍ କରାହେବାପରେ ସନ ୧୯୮୧ଠାରୁ ଚିକିତ୍ସା କ୍ଷେତ୍ରରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ଡୋଜର ମୂଲ୍ୟ ୭୫ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ୨୦୦ ଆମେରିକୀୟ ଡଲାର । ଶିଶୁମାନଙ୍କଠାରେ ପ୍ରୋସ୍ଟାଗ୍ଲାଣ୍ଡିନ ଇ୧ ଭଳି ପ୍ରୋସ୍ଟାଗ୍ଲାଣ୍ଡିନ ଇ୨ କାମ କରେ ଓ ଅଳ୍ପ ମୂଲ୍ୟରେ ମିଳେ ।
ଦଳିତ  ଆକ୍ଷରିକ ଅର୍ଥ  "ଭଙ୍ଗା/ବିକ୍ଷିପ୍ତ"   "ଅସ୍ପୃଶ୍ୟ"  ଭାବରେ ବର୍ଣ୍ଣିତ ହୋଇଥିବା ଭାରତର ସର୍ବନିମ୍ନ ଜାତିର ଲୋକମାନଙ୍କ ପାଇଁ ବ୍ୟବହାର ହେଉଥିବା ଏକ ନାମ । ଦଳିତମାନଙ୍କୁ ହିନ୍ଦୁ ଧର୍ମର ଚତୁର୍ବର୍ଣ୍ଣ ବ୍ୟବସ୍ଥାରୁ ବାଦ ଦିଆଯାଇଥିଲା ଏବଂ ପଞ୍ଚମ ବର୍ଣ୍ଣ ଗଠନ କରିବା ଭାବେ ଦେଖାଯାଉଥିଲା । ଏଣୁ ଦଳିତମାନେ ପଞ୍ଚମା ନାମରେ ନାମିତ ।ଦଳିତମାନେ ବର୍ତ୍ତମାନ ହିନ୍ଦୁ ଧର୍ମ, ବୌଦ୍ଧ, ଶିଖ, ଖ୍ରୀଷ୍ଟିଆନ, ଇସଲାମ ଏବଂ ଅନ୍ୟାନ୍ୟ ଧର୍ମବିଶ୍ୱାସ ସମେତ ବିଭିନ୍ନ ଧାର୍ମିକ ବିଶ୍ୱାସକୁ ପାଳନ କରନ୍ତି । ଇତିହାସ ଦଳିତ ଶବ୍ଦ ପାରମ୍ପାରିକ ହିନ୍ଦୁ ଜାତିପ୍ରଥା ବାହାରେ ଥିବା ଅସ୍ପୃଶ୍ୟ ଏବଂ ଅନ୍ୟମାନଙ୍କୁ ଚିହ୍ନାଇବା ପାଇଁ ଏକ ଆତ୍ମ-ପ୍ରୟୋଗ ଧାରା । ଦଳିତମାନେ କେବେ ଭାରତୀୟ ଉପମହାଦେଶର ଅଂଶ ହୋଇଥିଲେ ତାହା ସହଜରେ ନିର୍ଣ୍ଣୟ କରାଯାଇପାରିବ ନାହିଁ । ଭୀମରାଓ ଆମ୍ବେଦକର କହିଥିଲେ ଯେ ବୌଦ୍ଧ ଧର୍ମ ଏବଂ ବ୍ରାହ୍ମଣବାଦ  (ବ୍ରାହ୍ମଣପ୍ରଧାନ ହିନ୍ଦୁ ଧର୍ମ ପାଇଁ ଏକ ପ୍ରାଚୀନ ଶବ୍ଦ) ମଧ୍ୟରେ ସର୍ବୋଚ୍ଚତା ପାଇଁ ସଂଘର୍ଷ ହେତୁ ପ୍ରାୟ ଖ୍ରୀ.ପୂ. ୪୦୦ କାଳରେ ଭାରତୀୟ ସମାଜରେ ଅସ୍ପୃଶ୍ୟତା ଆରମ୍ଭ ହୋଇଥିଲା  । କିଛି ହିନ୍ଦୁ ପୁରୋହିତ ଅସ୍ପୃଶ୍ୟ ଭାବେ ଚିହ୍ନିତ ଲୋକଙ୍କ ସହ ବନ୍ଧୁତା କରିଥିଲେ ଏବଂ ସେମାନଙ୍କୁ ନିମ୍ନ ଜାତିର ପଦବୀରେ ନିଯୁକ୍ତ କରିଥିଲେ । ବ୍ରାହ୍ମଣ ଜାତି ହରାଇଥିବା ଏକନାଥ ଭକ୍ତିବାଦ କାଳରେ ଅସ୍ପୃଶ୍ୟମାନଙ୍କ ଅଧିକାର ପାଇଁ ଲଢ଼ିଥିଲେ । ୧୮୮୦ ଦଶକର ଶେଷ ଭାଗରେ ପୁଣେସ୍ଥିତ ସାମାଜିକ ସଂସ୍କାରକ ଜୋତିରାଓ ଫୁଲେ ମରାଠୀ ଶବ୍ଦ  'ଦଳିତ'  ହିନ୍ଦୁ ସମାଜରେ ଅତ୍ୟାଚାର ଭୋଗୁଥିବା, ବହିଷ୍କୃତ ହୋଇଥିବା ଅସ୍ପୃଶ୍ୟମାନଙ୍କ ପାଇଁ ବ୍ୟବହାର କରିଥିଲେ । ଦଳିତ ସଂସ୍କୃତ  "    "ର  (ଦଳିତ) ଏକ ଭାଷାରୂପ  । ଶାସ୍ତ୍ରୀୟ ସଂସ୍କୃତରେ ଏହାର ଅର୍ଥ ହେଉଛି  "ବିଭାଜିତ, ବିଭାଜିତ, ଭଙ୍ଗା ଓ ବିକ୍ଷିପ୍ତ"  । ଉନବିଂଶ ଶତାବ୍ଦୀରେ ଏହି ସଂସ୍କୃତ ଶବ୍ଦକୁ ପୁନଃନିର୍ମାଣ କରାଯାଇଥିଲା । ଏହାର ଅର୍ଥ ହେଉଛି  "ଚାରି ବ୍ରାହ୍ମଣବାଦୀ ଜାତି ମଧ୍ୟରୁ ଗୋଟିଏ ନୁହେଁ  ବ୍ୟକ୍ତି " । ଏହା ଅନ୍ୟ ହିନ୍ଦୁମାନଙ୍କଦ୍ୱାରା ପୂର୍ବର  "ଅସ୍ପୃଶ୍ୟ"  ଜାତିମାନେ ଭୋଗୁଥିବା ଅତ୍ୟାଚାର ଅର୍ଥରେ ଫୁଲେ ବୋଧହୁଏ ପ୍ରଥମ କରି ବ୍ୟବହାର କରିଥିଲେ । ଦଳିତ ଶବ୍ଦଟି ବ୍ରିଟିଶ ଶାସନ କାଳରେ ୧୯୩୫ ପୂର୍ବରୁ ନିଷ୍ପୀଡ଼ିତ ଶ୍ରେଣୀର ଲୋକଙ୍କ ନିମନ୍ତେ ଜନଗଣନା ବର୍ଗୀକରଣ ବ୍ୟବହୃତ ହେଉଥିଲା । ଏହାର ବ୍ୟବହାରକୁ ଅର୍ଥନୀତିଜ୍ଞ, ସଂସ୍କାରକ ଓ ନିଜେ ଜଣେ ଦଳିତ ବି. ଆର. ଆମ୍ବେଦକର  (୧୮୯୧-୧୯୫୬) ଲୋକପ୍ରିୟ କରିଥିଲେ  । ସେ ଜାତି ନିର୍ବିଶେଷରେ ସମସ୍ତ ନୀଷ୍ପୀଡ଼ିତ ଲୋକଙ୍କୁ ଦଳିତ ସଂଜ୍ଞାବଦ୍ଧ କରିଥିଲେ । ଏହା ହିନ୍ଦୁ ଧର୍ମର ଚାରିଜାତି ବର୍ଣ୍ଣ ବ୍ୟବସ୍ଥାରୁ ବାଦ ପଡ଼ି ନିଜକୁ ପଞ୍ଚମ ବର୍ଣ୍ଣ ଭାବୁଥିବା ଓ ନିଜକୁ  "ପଞ୍ଚମ"  ବୋଲି ପରିଚୟ ଦେଉଥିବା ଲୋକମାନଙ୍କୁ ଅନ୍ତର୍ଭୁକ୍ତ କରିଥିଲା । ୧୯୭୦ ଦଶକରେ ଦଳିତ ପାନ୍ଥର୍ସ କାର୍ଯ୍ୟକର୍ତ୍ତା ଗୋଷ୍ଠୀଦ୍ୱାରା ଏହାକୁ ଗ୍ରହଣ କରାଯିବା ପରେ ଏହାର ବ୍ୟବହାର ଆହୁରି ବଢ଼ିଥିଲା ।
ଅବସ୍ଥିତି ଏହା ନନ୍ଦପୁର ବ୍ଲକ ଅନ୍ତର୍ଗତ ସୁବାଇ ଗ୍ରାମ ପଞ୍ଚାୟତର ତୁରିଆ ଗ୍ରାମ ନିକଟରେ ଅବସ୍ଥିତ। କୋରାପୁଟଠାରୁ ଏହାର ଦୂରତା ୩୪ କିଲୋ ମିଟର। ବିଶେଷତା ଷଷ୍ଠ ଶତାବ୍ଦୀର ଜୈନ ତିର୍ଥଙ୍କର ମନ୍ଦିର ଆକର୍ଷଣ ସୁବାଇରେଥିବା ଷଷ୍ଠ ଶତାବ୍ଦୀର ଜୈନ ତିର୍ଥଙ୍କର ମନ୍ଦିରରୁ ଉଦ୍ଧାର କରାଯାଇଥିବା ମୂର୍ତ୍ତି ସବୁ ଜୟପୁର ସଂଗ୍ରହାଳୟରେ ରଖା ଯାଇଛି। ସ୍ଥାନୀୟ ଲୋକେ ଏହାକୁ ଭୈରବନାଥ ଶିବ ମନ୍ଦିର ରୂପେ ପୂଜା କରିଥାନ୍ତି।
ଟ୍ରେପ୍ରୋଷ୍ଟିନିଲ, ଏକ ବେପାର ନାମ ରେମୋଡୁଲିନ, ହେଉଛି ଏକ ଔଷଧ ଯାହା ଫୁସଫୁସ ସମ୍ପର୍କୀୟ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଇପାରେ, ଇଞ୍ଜେକସନ ଆକାରରେ ଦିଆଯାଇପାରେ କିମ୍ବା ପ୍ରଶ୍ୱାସରେ ନିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବାନ୍ତି, ଚର୍ମ ଲାଲ ଦେଖାଯିବା ଏବଂ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ରକ୍ତସ୍ରାବ ଏବଂ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ପ୍ରୋଷ୍ଟାସାଇକ୍ଲିନର ସିନ୍ଥେଟିକ୍ ଆନାଲଗ ଓ ଭାସୋଡାଇଲେଟର । ୨୦୦୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟ୍ରେପ୍ରୋଷ୍ଟିନିଲ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହା କେବଳ ଏକ ସ୍ୱତନ୍ତ୍ର ଫାର୍ମାସି ମାଧ୍ୟମରେ ହାସଲ କରାଯାଇପାରିବ । ୟୁରୋପରେ ଏହାକୁ ୨୦୦୪ରେ ଅନାଥ ନାମ   ଦିଆଯାଇଥିଲା । ୨୦୧୫ ସୁଦ୍ଧା କାନାଡ଼ାରେ ଦିଆଯାଉଥିବା ଏହି ଇଞ୍ଜେକସନର ମୂଲ୍ୟ ବର୍ଷକୁ ପ୍ରାୟ ୫୨୦୦୦ରୁ ୧୭୩୦୦୦ ସିଏଡି ଡଲାର । ୨୦୧୭ରେ ଏକ ଶ୍ରେଣୀଗତ ସଂସ୍କରଣ ଅନୁମୋଦିତ ହୋଇଥିଲା ।
ରାଜଶେଖର  ସଂସ୍କୃତ:     ,   ଜଣେ ସଂସ୍କୃତ କବି , ନାଟ୍ଯକାର ଓ ସମାଲୋଚକ ଥିଲେ । ସେ ଗୁର୍ଜର ପ୍ରତିହାର ରାଜସଭାରେ ଜଣେ ମୁଖ୍ୟ ବ୍ୟକ୍ତି ଭାବରେ ରହିଥିଲେ । ସେ 880 ମସିହାରୁ 920 ମସିହା ମଧ୍ୟରେ କାବ୍ୟମୀମାଂଷା ରଚନା କରିଥିଲେ । ଏହି ଲେଖା ପରବର୍ତୀ କାଳର କବିଙ୍କ ପାଇଁ ଦିଗଦର୍ଶନ ହେଇଥିଲା । ଏଥିରେ କବିତା ରଚନାର ସମସ୍ତ ମୂଳ ମନ୍ତ୍ର ବିଷଦ ଭାବରେ ରହିଥିଲା । ..ରାଜଶେଖରଙ୍କ କୃତି ତାଙ୍କର କର୍ପୂରମଞ୍ଜରୀ ନାଟକ ଯୋଗୁଁ ପ୍ରସୋଧ୍ହୀ ହାସଲ କରିଥିଲା ।ରାଜଶେଖର ଏହି ନାଟକ ମୂଳତଃ ତାଙ୍କ ପତ୍ନୀଙ୍କୁ ଖୁସି କରିବାକୁ ରଚନା ଅକରିଥିଲେ । ଏଥିରେ କବି ନିଜେ ତାଙ୍କ ପତ୍ନୀଙ୍କ ଉତ୍ତମ ରୁଚିର ବୁୟାଶୀ ପ୍ରଶଂଶା କରିଥିଲେ ଯାହା ସେ କାଳରେ ଏକ ଅଭିନବ କଥା ଥିଲା । . ଜୀବନୀ ତାଙ୍କର ରଚନା ବାଲା ରାମାୟଣ ଓ କାବ୍ୟ ମୀମାଂଷାରେ ସେ ନିଜ ନାମ ପିଲା ଦିନର ଜଜାଭେରା ବୋଲି ଲେଖିଥିଲେ ।ସେ ଜଣେଇଥିଲେ ଯେ ତାଙ୍କର ପିତାମହ ଅକାଳଜଳଦା ମହାରାଷ୍ଟ୍ର ରାଜ୍ୟ ବାସିନ୍ଦା ଥିଲେ ।ତାଙ୍କ ପିତା ମହମନ୍ତ୍ରୀ ଥିବା କଥା ଲେଖିଥିଲେ ମଧ୍ୟ ଏହି ବିଷୟରେ ବିଷାଦ ବିବରଣୀ ଦେଇ ନଥିଲେ । ତାଙ୍କ ପତ୍ନୀ ଚୌହାନ ବଂଶର ଥିବା କଥା ସହ ସେ ନିଜେ ଗୁରଜର ପ୍ରାତିହାର ରାଜା ମହେନ୍ଦ୍ରପାଳଙ୍କ ଶିକ୍ଷୟକ ଥିବା କଥା ଉଲ୍ଲେଖ କରିଥିଲ୍ଲେ ।
ପିଟାଭାଷ୍ଟାଟିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଲିଭାଲୋ ଏକ ବେପାର ନାମ, ହେଉଛି ଏକ ଔଷଧ ଯାହା ଅସ୍ୱାଭାବିକ ଲିପିଡ ସ୍ତରର ଚିକିତ୍ସା ଏବଂ ହୃଦରକ୍ତନାଳୀ ରୋଗର ଆଶଙ୍କା କମାଇବା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ ଯନ୍ତ୍ରଣା ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ଯକୃତ ସମସ୍ୟା, ମଧୁମେହ, ଆଲର୍ଜି ପ୍ରତିକ୍ରିୟା ଏବଂ ସ୍ମୃତି ସମସ୍ୟା ସହିତ ମାଂସପେଶୀ ଭାଙ୍ଗିବା   ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଷ୍ଟାଟିନ୍ ଯାହା ଏଚଏମଜି-ସିଓଏ  ରେଡକ୍ଟେଜକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୧୯୮୭ ମସିହାରେ ପିଟାଭାଷ୍ଟାଟିନ ପ୍ୟାଟେଣ୍ଟ ହୋଇଥିଲା ଏବଂ ୨୦୦୩ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହାକୁ ୨୦୦୯ ମସିହାରେ ଯୁକ୍ତରାଷ୍ଟ୍ରରେ ଅନୁମୋଦନ କରାଯାଇଥିଲା । ଏହା ୟୁରୋପର ଅନେକ ଦେଶରେ ଉପଲବ୍ଧ ।
ଗାୟତ୍ରୀ ଶଙ୍କରନ  (ଇଂରାଜୀ ଭାଷାରେ . ) ଜଣେ ପ୍ରକୃତିଦତ୍ତ ଦୃଷ୍ଟିହୀନ ଭାରତୀୟ ସଙ୍ଗୀତଜ୍ଞ, ଭାୟୋଲିନ ବାଦକ ଓ ଗାୟିକା  । ସେ କର୍ଣ୍ଣାଟକ   ସଙ୍ଗୀତ ଓ ଗୀତ ପରିବେଷଣ କରୁଥିଲେ । ତାମିଲନାଡ଼ୁ ସରକାରର ଆର୍ଟ ଓ କଲଚର ଡିପାର୍ଟମେଣ୍ଟ   ତରଫରୁ ତାଙ୍କୁ କଲାଇମମନି ପୁରସ୍କାର ଦିଆଯାଇଥିଲା । ସଙ୍ଗୀତକୁ ତାଙ୍କର ଅବଦାନ ନିମନ୍ତେ ଭାରତ ସରକାର ତାଙ୍କୁ ସନ ୨୦୦୬ରେ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରିଥିଲେ । ଏହି ପୁରସ୍କାର ପାଇବାରେ ସେ ପ୍ରଥମ ଦୃଷ୍ଟିଶକ୍ତିହୀନ ମହିଳା । ଜୀବନୀ ଡ: ଗାୟତ୍ରୀ ଶଙ୍କରନ ଜଣେ କର୍ଣ୍ଣାଟକ ଗାୟିକା, ଭାୟୋଲିନ ବାଦିକା ଓ ବୀଣା ବ୍ୟାଖ୍ୟାକାର ଅଟନ୍ତି । ଆନ୍ଧ୍ର ପ୍ରଦେଶର ସମଲକୋଟରେ ଜନ୍ମ ଗ୍ରହଣ କରି ଦୀର୍ଘ କାଳ ପାଇଁ ଚେନଇର ତିରୁବନମିୟୁର ଯାଇଥିଲେ । ସେଠାରେ ୩ ବର୍ଷ ବୟସରୁ ସେ ତାଙ୍କ ମାତା ସୁବ୍ବୁଲକ୍ଷ୍ମୀ ଗୁରୁନାଥନ ଓ ପରେ ଅଲ୍ଲମରାଜୁ ସୋମେସ୍ୱର ରାଓଙ୍କଠାରୁ ସଙ୍ଗୀତ ଶିକ୍ଷା ଲାଭ କରିଥିଲେ । ସେଠାରୁ ଯାଇ ସେ ରୁକ୍ମିଣୀ ଦେବୀ ଅରୁଣ୍ଡେଲଙ୍କ   କଳାକ୍ଷେତ୍ର   ଅନୁଷ୍ଠାନରେ ସଙ୍ଗୀତ ଶିକ୍ଷା କରୁଥିବା ବେଳେ ଗାୟତ୍ରୀଙ୍କ ପ୍ରତିଭା ଦେଖି ଅରୁଣ୍ଡେଲ ପ୍ରଭାବିତ ହୋଇଥିଲେ । ସେଠରେ ସେ ପୁଦୋକ୍କୋଡୁ କୃଷ୍ଣମୂର୍ତ୍ତୀ ଓ ବୈରମଙ୍ଗଳମ ଏସ ଲକ୍ଷ୍ମୀନାରାୟଣଙ୍କଠାରୁ ଶିକ୍ଷା ଲାଭ କରି ଗାୟନ ଓ ଭାୟୋଲିନ ବାଦନରେ ଡିପ୍ଲୋମା ଓ ପୋଷ୍ଟ ଗ୍ରାଜୁଏଟ ଡିପ୍ଲୋମା ହାସଲ କରିଥିଲେ । ପକ୍କଲ ରାମଦୋସଙ୍କଠାରୁ ସେ ଭାୟୋଲିନ ବାଦନ ଶିଖିଥିଲେ । ପରେ ସେ ଲାଲଗୁଡ଼ି ଜୟରମନ ବିଖ୍ୟାତ   ଓ କେଜେ ୟେସୁଦାସଙ୍କଠାରୁ  ( . ) ମଧ୍ୟ ଶିକ୍ଷା ଲାଭ କରିଥିଲେ  । ସେ ଭାୟୋଲିନ ସ‌ହବାଦିକା ଭାବରେ ପ୍ରଦର୍ଶନ ଆରମ୍ଭ କରିଥିଲେ । ଅଲ ଇଣ୍ଡିଆ ରେଡିଓର   ସ୍ଟାଫ କଳାକାର ପଦବୀରେ ଯୋଗଦାନ କରି ସନ ୧୯୮୮ରେ ପେଷା ଆରମ୍ଭ କରି କର୍ଣ୍ଣାଟକ ସଙ୍ଗୀତରେ ଟପ ଗ୍ରେଡ କଳାକାର ଓ ଲଘୁ ସଙ୍ଗୀତ ତ‌ଥା ଭାୟୋଲିନ ବାଦନରେ ବି ହାଇ ଗ୍ରେଡ ହାସଲ କରିଥିଲେ ।  'ସ୍ଟାଇଲିସ୍ଟିକ ଆନାଲିସିସ ଅଫ କଲିଦାଇକୁରିଛି ବେଦାନ୍ତ ଭଗବତର'  ନାମକ ଏକ ଥେସିସ ଲେଖି ମାଡ୍ରାସ ବିଶ୍ୱବିଦ୍ୟାଳୟରୁ   ସେ ପିଏଚଡି ଡକ୍ଟରାଲ ଡିଗ୍ରୀ ପାଇଥିଲେ । ସେ ଅନେକ ଛାତ୍ରଛାତ୍ରୀଙ୍କୁ ସ୍ୱଂୟ ବା ଅନଲାଇନ ମାଧ୍ୟମରେ ତାଙ୍କ ତିରୁବନମିୟୁର   ଘରୁ କର୍ଣ୍ଣାଟକ ସଙ୍ଗୀତ ଶିକ୍ଷା ଦେଉଥିଲେ । ସେ ବ୍ରେଲ ପଦ୍ଧତିରେ ସଙ୍ଗୀତ ନୋଟେସନ ବିକଷିତ କରିଥିବା ଜଣାଯାଏ । ଭାରତ ଓ ବିଦେଶରେ ଅନେକ ସ୍ଥାନରେ ସେ ସଙ୍ଗୀତ ପ୍ରଦର୍ଶନ କରିଥିଲେ । ଭାରତ ମିନିଷ୍ଟ୍ରି ଅଫ କଲଚର   ଦକ୍ଷିଣ ଜୋନ ପ୍ରୋଗ୍ରାମ କମିଟିର ଜଣେ ସଭ୍ୟ ଓ ମିନିଷ୍ଟ୍ରି ଅଫ ସୋସିଆଲ ଜଷ୍ଟିସ ଓ ଏମ୍ପାୱାରମେଣ୍ଟ   ଅଧୀନରେ ପୁରସ୍କାର ବିତରଣ କମିଟିର ସଭ୍ୟ ହେବାର ଗୌରବ ଲାଭ କରିଥିଲେ । ଭାରତୀୟ କାଉନସିଲ ଫର କଲଚରାଲ ରିଲେସନ ପାନେଲର କଳକାର ଥିଲେ ଓ ଅନେକ ପୁରସ୍କାର ଯିତିବାର ଗୌରବ ପାଇଥିଲେ ଯେପରିକି ମିନିଷ୍ଟ୍ରି ଅଫ ସୋସିଆଲ ଜଷ୍ଟିସ ଆଣ୍ଡ ଏମ୍ପାୱାରମେଣ୍ଟରୁ    "ରୋଲ ମଡେଲ ଜାତୀୟ ପୁରସ୍କାର" , ସୁର ସିଙ୍ଗର ସମସାଥ, ମୁମ୍ବାଇରୁ ସୁରମଣୀ ପୁରସ୍କାର, ଦକ୍ଷିଣ ଚେନଇରୁ ଲାୟୋନେସ କ୍ଲବର ସ୍ପେସିଆଲ ଇସାଇ ଚୁଦର, କୃଷ୍ଣ ଗଣସଭାରୁ ସ୍ପେସିଆଲ ପଲ୍ଲବୀ ସିଙ୍ଗର, ମାର୍ଗାଥମ ଚନ୍ଦ୍ରଶେଖର ଟ୍ରଷ୍ଟରୁ ବେଷ୍ଟ ଟିଚର ପୁରସ୍କାର, କାନାଡ଼ା ହିନ୍ଦୁ କଲଚରାଲ କାଉନସିଲରୁ ଗନ କୁୟିଲ ଓ ମାଡ୍ରାସ ରୋଟାରୀ କ୍ଲବର ପ୍ରଫେସନାଲ ଏକସେଲ୍ଲେନ୍ସ ପୁରସ୍କାର ପାଇଥିଲେ । ତିନି ଥର ଭାରତୀୟ ସୁକ୍ଷ୍ମ କଳା ସୋସାଇଟି ପୁରସ୍କାର, ପୃଥିବୀ ତେଲୁଗୁ ଫେଡେରେସନ ପୁରସ୍କାର, ପଦ୍ମ ସାଧନା, ଆସେଣ୍ଡାସ ଏକସେଲେନ୍ସ ପୁରସ୍କାର ଓ ରାଜୀବ ଗାନ୍ଧୀ ନ୍ୟାସନାଲ ଇନଷ୍ଟିଚ୍ୟୁଟ ଅଫ ୟୁଥ ଡେଭଲପମେଣ୍ଟର ସ୍ୱର ତନଙ୍ଗିଣୀ ପୁରସ୍କାର ମଧ୍ୟ ପାଇଥିଲେ । ସନ ୨୦୦୬ରେ ଭାରତ ସରକାର ତାଙ୍କୁ ପ୍ରଥମ ଦୃଷ୍ଟିହୀନ ମହିଳା ଭାବରେ ପଦ୍ମଶ୍ରୀ ସମ୍ମାନ ଦେଇଥିଲେ । ସନ ୨୦୧୧ରେ ତାମିଲ ନାଡ଼ୁ ସରକାର ତାଙ୍କୁ କଲାଇମମନି ପୁରସ୍କାର   ଦେଇଥିଲେ ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଚତୁର୍ବିଂଶତମ ନକ୍ଷତ୍ର ହେଉଛି ଶତଭିଷା । ରାଶିଚକ୍ର  (ଅପମଣ୍ଡଳ)ରେ କୁମ୍ଭ ରାଶିରେ ୦୬ ଡିଗ୍ରୀ ୪୦ ମିନିଟରୁ ୨୦ ଡିଗ୍ରୀ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ଶତଭିଷା ନକ୍ଷତ୍ର ଗୋଟିଏ ତାରାପୁଞ୍ଜର ସମାହାର । ଏହି ତାରାପୁଞ୍ଜ ଏକ ବଳଦଗାଡି ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଶତଭିଷା । ଶତଭିଷା ରାଶିଚକ୍ରରେ କୁମ୍ଭ  (ରାଶି)ରେ ୦୬ ଡିଗ୍ରୀ ୪୦ ମିନିଟରୁ ୨୦ ଡିଗ୍ରୀ ଯାଏଁ ବ୍ୟାପ୍ତ  । ରାହୁ ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ରାକ୍ଷସଗଣ ଓ ସତ୍ତ୍ୱଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ଶତଭିଷା ନକ୍ଷତ୍ର ଲିଙ୍ଗ ଭେଦରେ ନପୁଂସକ ଓ ଜାତି ଭେଦରେ ପାପୀ । ଧନିଷ୍ଠା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ବୁଦ୍ଧିମାନ ଏବଂ ନିଃସ୍ୱାର୍ଥପର ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଶତଭିଷା ନକ୍ଷତ୍ରରେ ଚନ୍ଦ୍ର ଅବସ୍ଥାନ। କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ମାହାଙ୍ଗା  (କ୍ରମିକ ସଂଖ୍ୟା: ୯୫) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ମାହାଙ୍ଗା ବ୍ଳକ ଓ ନିଶ୍ଚିନ୍ତକୋଇଲି ବ୍ଳକର ।ଗତ ୨୦୨୪ ନିର୍ବାଚନରେ ସ୍ଵାଧୀନ ପ୍ରାର୍ଥୀ ସାରଦା ପ୍ରସାଦ ପ୍ରଧାନ ବିଜୁ ଜନତା ଦଳର ପାର୍ଥି ଅଙ୍କିତ ପ୍ରତାପ ଜେନାଙ୍କଠାରୁ ୭,୪୨୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରତାପ ଜେନା ଭାରତୀୟ ଜନତା ପାର୍ଟିର ପାର୍ଥି ସାରଦା ପ୍ରସାଦ ପ୍ରଧାନଙ୍କଠାରୁ ୨୯୫୮୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରତାପ ଜେନା ସ୍ୱାଧୀନ ପ୍ରାର୍ଥୀ ସାରଦା ପ୍ରସାଦ ପ୍ରଧାନଙ୍କଠାରୁ ୨୭୮୭୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରତାପ ଜେନା, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶେକ ମତଲୁବ ଅଲୀଙ୍କଠାରୁ ୨୯,୨୨୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୨୪ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ବିଶ୍ୱମ୍ବର ପରିଡ଼ା  (୮ ଫେବୃଆରୀ ୧୯୨୧ - ୨୫ ନଭେମ୍ବେ ୧୯୯୯) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ  । ସେ ଦେଶ ସ୍ୱାଧୀନ ପରେ ଜଣେ ସାମ୍ବାଦିକ ଭାବରେ କାର୍ଯ୍ୟ କରିଥିଲେ ଏବଂ ଓଡ଼ିଆ ଭାଷା ସାହିତ୍ୟରେ କିଛି କବିତା ରଚନା କରିଥିଲେ । ଜନ୍ମ ବିଶ୍ୱମ୍ବର ପରିଡ଼ା ୮ ଫେବୃଆରୀ ୧୯୨୧ ମସିହାରେ ଓଡ଼ିଶାର ଜଗତସିଂହପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ଅଳ୍ପ ବୟସରୁ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ସେ ମହାତ୍ମା ଗାନ୍ଧିଙ୍କର ଆଦର୍ଶରେ ଅନୁପ୍ରାଣିତ ହୋଇ ସ୍ୱାଧୀନତା ସଂଗ୍ରାମରେ ଯୋଗଦେଇଥିଲେ ଏବଂ ଦୁଇବର୍ଷ କାରାବରଣ କରିଥିଲେ । ସେ ବ୍ରହ୍ମ‌ପୁର ଜେଲରେ ଥିବାବେଳେ ଅନେକ ସାମାଜିକ, ସାହିତ୍ୟିକ ଏବଂ ସାଙ୍ଗଠନିକ ଅନ୍ଦୋଳନରେ ଲିପ୍ତ ରହିଥିଲେ । ସାମ୍ବାଦିକତା ସ୍ୱାଧୀନତା ପରେ ବିଶ୍ୱମ୍ବର ପରିଡ଼ା ସାମ୍ବାଦିକତାରେ ଯୋଗ ଦେଇଥିଲେ । ସେ ଓଡ଼ିଶାର କିଛି ଅଗ୍ରଣୀ ସମ୍ବାଦପତ୍ର ସମାଜ, ପ୍ରଜାତନ୍ତ୍ର ଆଦିରେ ୪୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଥିଲେ । ପ୍ରଜାତନ୍ତ୍ର ଖବରକାଗଜରେ କାର୍ଯ୍ୟ କରୁଥିବାବେଳେ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବଙ୍କ ସ‌ହ ତାଙ୍କର ଉତ୍ତମ ସମ୍ପର୍କ ଥିଲା । ମୃତ୍ୟୁ ପର୍ଯ୍ୟନ୍ତ ସେ ହରେକୃଷ୍ଣ ମହତାବଙ୍କଦ୍ୱାରା ପ୍ରତିଷ୍ଠିତ ଖବରକାଗଜ ପ୍ରଜାତନ୍ତ୍ରର ପାଞ୍ଚ ଜଣ ବୋର୍ଡ଼ ମେମ୍ବର ମଧ୍ୟରୁ ଜଣେ ସଦସ୍ୟ ଥିଲେ । ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକ ଓ ଜାନକୀ ବଲ୍ଲଭ ପଟ୍ଟନାୟକଙ୍କ ସ‌ହ ତାଙ୍କର ଭଲ ସମ୍ପର୍କ ମଧ୍ୟ ଥିଲା । ଓଡ଼ିଆ ସାହିତ୍ୟରେ ଅବଦାନ ସେ ଓଡ଼ିଆ ସାହିତ୍ୟ ଜଗତରେ କିଛିଟା ସକ୍ରିୟ ଥିଲେ । ତାଙ୍କର ରଚିତ କ୍ଷୁଦ୍ର କବିତାମାନଙ୍କୁ ନେଇ ଶତାବ୍ଦୀର ଧ୍ୱନି ଭାବରେ ପ୍ରକାଶ ପାଇଥିଲା । ଏହି ବ‌ହିଟି ଇଂରାଜୀରେ ମଧ୍ୟ ଅନୁବାଦ କରାଯାଇଥିଲା, ଯାହାର ଶୀର୍ଷକ  " "  । ଏହି ବ‌ହିଟି ବ‌ହୁତ ଆଦୃତ ହୋଇଥିଲା । ସେ ଭାରତୀୟ ସ୍ୱାଧୀନତା ସଂଗ୍ରାମରେ ରାଜ୍ୟ ସ୍ତରରେ ଏବଂ ଜାତୀୟ ସ୍ତରରେ ଅନେକ ସଙ୍ଗଠନର ନେତୃତ୍ୱ ନେଇଥିଲେ । ସେ ୧୫ ବର୍ଷ ଧରି ଅଖିଳ ଓଡ଼ିଶା ସ୍ୱାଧୀନତା ସଂଗ୍ରାମ ସମିତିର ନେତୃତ୍ୱ ନେଇଥିଲେ ଏବଂ ଅଖିଳ ଭାରତୀୟ ସ୍ୱାଧୀନତା ସଂଗ୍ରାମୀ ସମିତିର ଉପ-ସଭାପତି ଭାବରେ କାର୍ଯ୍ୟ କରିଥିଲେ । ଶେଷ ଜୀବନ ଓ ମୃତ୍ୟୁ ବିଶ୍ୱମର ତାଙ୍କର ଜୀବନର ଶେଷ ଅବସ୍ଥାରେ ମଧ୍ୟ କଟକ, ଭୁବନେଶ୍ୱର ସ‌ହର ଓ ଜଗତସିଂହପୁର ଜିଲ୍ଲାର ବିଭିନ୍ନ ସାମାଜିକ ଏବଂ ସାଂସ୍କୃତି ସଂଗଠନ ସ‌ହିତ ଜଡ଼ିତ ଥିଲେ । ସେ ୨୫ ନଭେମ୍ବର ୧୯୯୯ରେ କଟକଠାରେ ମୃତ୍ୟୁବରଣ କରିଥିଲେ । ତାଙ୍କ ମୃତ୍ୟ ଉପରାନ୍ତେ ତାଙ୍କୁ ଉତ୍କଳ ଜ୍ୟୋତି ପୁରସ୍କାରରେ ସମ୍ମାନିତ କରାଯାଇଥିଲା ।
, ଆନାକିନରା, ଏକ ବିକ୍ରୟ ନାମ କିନାରେଟ୍ ହେଉଛି ରିଉମାଟଏଡ ଆର୍ଥ୍ରାଇଟିସ୍, କ୍ରିଓପାଇରିନ-ଜଡିତ ପିରିଓଡିକ ସିଣ୍ଡ୍ରୋମ, ପାରିବାରିକ ଭୂମଧ୍ୟସାଗରୀୟ ଜ୍ୱର ଏବଂ ସ୍ଟିଲସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ଅମ୍ଳଜାନ ଚିକିତ୍ସା ଆବଶ୍ୟକ କରୁଥିବା କୋଭିଡ-୧୯ ଲୋକମାନଙ୍କଠାରେ ମଧ୍ୟ ବ୍ୟବହୃତ ହୁଏ । ଏହା ଚର୍ମ ତଳେ ଇଞ୍ଜେକ୍ସନ୍ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ଦିଆଯାଇଥିବା ସ୍ଥାନରେ ଯନ୍ତ୍ରଣା, ଉପର ଶ୍ୱାସନଳୀ ସଂକ୍ରମଣ, ମୁଣ୍ଡବିନ୍ଧା, ଅଇ, ଗଣ୍ଠି ଯନ୍ତ୍ରଣା ଏବଂ ଜ୍ୱର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ମଧ୍ୟ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଇଣ୍ଟରଲୁକିନ୍ ୧ ରିସେପ୍ଟର ଆଣ୍ଟାଗୋନାଷ୍ଟ ପ୍ରୋଟିନର ଏକ ରିକମ୍ବିନାଣ୍ଟ ସଂସ୍କରଣ ଯାହା ଇଣ୍ଟରଲୁକିନ୍ ୧ର ପ୍ରଭାବକୁ ଅବରୋଧ କରିଥାଏ । ୨୦୦୧ ଯୁକ୍ତରାଷ୍ଟ୍ରରେ ଏବଂ ୨୦୦୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆନାକିନରା ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ଏହାର ଏକ ସପ୍ତାହ ଖର୍ଚ୍ଚର ମୂଲ୍ୟ ୧୮୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୨୫୦ ଡଲାର ଅଟେ ।
ନହରଗଡ ଦୁର୍ଗ ଭାରତୀୟ ରାଜ୍ୟ ରାଜସ୍ଥାନର ଅରାବଳି ପର୍ବତ ପାଦ ଦେଶରେ ଅବସ୍ଥିତ ଏକ ପ୍ରାଚୀନ ଦୁର୍ଗ । ଏହା ରାଜଧାନୀ ସହର ଯାଜପୁରର ଉପକଣ୍ଠରେ ଅବସ୍ଥିତ । ଦୁର୍ଗ ଉପରୁ ସହରର ସମସ୍ତ ଅଞ୍ଚଳ ଚମତ୍କାର ଭାବରେ ଦୃଶ୍ୟମାନ ହୋଇଥାଏ । . ଆଜମେର ଦୁର୍ଗ , ଜୟଗଡ ଦୁର୍ଗ ସହ ନହରଗଡ ଦୁର୍ଗ ଏକଦା ପ୍ରାଚୀନ ରାଜସ୍ଥାନ ଅଞ୍ଚଳ ପାଇଁ ଦୃଢ଼ ନିରାପତ୍ତା ପ୍ରଦାନ କରୁଥିଲେ ।ଏହାକୁ ପ୍ରଥମେ ସୁଦର୍ଶାଙ୍ଗଦ ଦୁର୍ଗ କୁହାଯାଉଥିଲା । କୁହା ଯାଏ ଯେ ଏହାର ନାମକରାନ ନାହର ସିଂହ ଭୋଇମା ଙ୍କ ନାମ ଅନୁସାରେ ହେଇଥିଲା । ପ୍ରବାଦ ଅନୁସାରେ ଭୋଇମାଙ୍କ ଆତ୍ମା ସେ ସ୍ଥାନକୁ ଆତଙ୍କିତ କରି ନିର୍ମାଣ କାମରେ ବାଧା କରୁଥିଲା । ତାଙ୍କୁ ଶାନ୍ତା କରିବା ପାଇଁ ସେଠାରେ ଏକ ମନ୍ଦିର ନିର୍ମାଣ କରାଯାଇଥିଲା । ଇତିହାସ ଏହି ଦୁର୍ଗ 1734 ମସିହାରେ ମହାରାଜା ସୱାଇ ମାନ ସିଂହ ଙ୍କଦ୍ୱାରା ନିର୍ମିତ ହେଇଥିଲା । ସେ ଯାଜପୁର ସହର ସ୍ଥାପନ ମଧ୍ୟ କରିଥିଲେ ଓ ଏହି ଦୁର୍ଗକୁ ସୁରକ୍ଷିତ ରହଣି ପାଇଁ ନିର୍ମାଣ କରିଥିଲେ । ଏହି ଦୁର୍ଗ ଏତେ ଅଭେଦ୍ଯ ସ୍ଥାନରେ ଥିଲା ଯେ ଇତିହାସରେ କଉଣଶି କାଳରେ ଏହି ଦୁର୍ଗ ଆକ୍ରମଣର ଶିକାର ହେଇ ନ ଥିଲା । ଏଠାରେ ଯାଜପୁର ସେନାଙ୍କ ମରାଠା ସେନାଙ୍କ ସହ ମିଳାମିଶା ପାଇଁ ଚୁକ୍ତି ହେଇଥିଲା । 1857 ଭାରତୀୟ ସିପାହୀ ବିଦ୍ରୋହ ସମୟରେ ବ୍ରିଟିଶ ଶାସକମାନଙ୍କ ପରିବାରକୁ ରାଜା ସୱାଇ ମାନ ସିଂହ ଏଠାରେ ନିରାପଦ ସ୍ଥାନ ଭାବେ ଆଶ୍ରୟ ଦେଇଥିଲେ । ସୱାଇ ମାଧୋ ସିଂହଙ୍କ ଅମଳରେ 1883 -92ରେ ଏହାର ବର୍ଦ୍ଧିତ କରନ କାର୍ଯ୍ୟ ହେଇ ଏହା ସହ ଅନ୍ୟ କେତେକ ମହଲ ନିର୍ମିତ ହେଇଥିଲା । ଏହି ମହଲ ସବୁ ରାଜପରିବାରର ଶିକାର ରହଣି ପାଇଁ ବ୍ୟବହାର ହଉଥିଲା । ସ୍ୱାଧୀନତା ପରେ ଏହି ଦୁର୍ଗ ସରକାରଙ୍କ ଅଧୀନରେ ରହିଥିଲା । ଏଠାରେ କିଛି ହିନ୍ଦୀ ଚଳଚ୍ଚିତ୍ର , ବଙ୍ଗାଳୀ ଫିଲ୍ମର ଶୁଟିଙ୍ଗ ହେଇଥିଲା ।
ଜରାୟୁର ଅସ୍ୱାଭାବିକ ରକ୍ତସ୍ରାବ  (ଇଂରାଜୀ ଭାଷାରେ / ) ଏକ ପ୍ରକାର ସ୍ତ୍ରୀରୋଗ ଯେଉଁଥିରେ ଜରାୟୁରୁ   ଯୋନୀପଥ   ବାଟ ଦେଇ ଅନିୟମିତ, ଅସାଧାରଣ ରକ୍ତସ୍ରାବ ହୁଏ ଯାହାର ପରିମାଣ ଅଧିକ ହୁଏ  , ବାରମ୍ବାର ହୁଏ, ଅଧିକ ସମୟ ପର୍ଯ୍ୟନ୍ତ ହୁଏ  । ଗର୍ଭାବସ୍ଥାର ଯୋନୀପଥ ରକ୍ତସ୍ରାବକୁ ଏହି ରକ୍ତସ୍ରାବର ଅନ୍ତର୍ଭକ୍ତ କରାଯାନାହିଁ । ଲୌହ ଅଭାବ ଆନିମିଆ   ହୋଇପାରେ ଓ ଜୀବନର ଗୁଣବତ୍ତା   ନଷ୍ଟ ହୋଇଯାଏ । ଅନ୍ତର୍ନିହିତ କାରଣମାନଙ୍କ ମଧ୍ୟରେ ଓଭ୍ୟୁଲେସନ ସମସ୍ୟା  , ଜରାୟୁ ଫାଇବ୍ରଏଡ  , ଆଡେନୋମାଇକୋସିସ  , ଜରାୟ ପଲିପ  , ଅନ୍ତର୍ନିହିତ ରକ୍ତସ୍ରାବ ସମସ୍ୟା  , ଜନ୍ମ ନିୟନ୍ତ୍ରଣର   ପାର୍ଶ୍ୱ ପ୍ରତିକ୍ରିୟା, କର୍କଟ ରୋଗ ହୋଇପାରେ । ଏକାଧିକ କାରଣ ମଧ୍ୟ ଥାଇପାରେ । ରୋଗୀ ଦେଖିଲା ବେଳେ ପ୍ରଥମେ ଅର୍ବୁଦ ବା ଗର୍ଭାବସ୍ଥା ଅଛି କି ନାହିଁ ଦେଖିବାକୁ ପଡ଼େ । ରୋଗ ନିର୍ଣ୍ଣୟ କରିବାରେ ମେଡିକାଲ ଇମେଜିଙ୍ଗ  , ହିସ୍ଟରେସ୍କୋପି   ସାହାଯ୍ୟ କରେ । ଅନ୍ତର୍ନିହିତ କାରଣ ଅନୁସାରେ ଚିକିତ୍ସା କରାଯାଏ । ବିଭିନ୍ନ ପଦ୍ଧତିରୁ କାରଣ ଅନୁସାରେ ବାଛି ଚିକିତ୍ସା କରାଯାଏ ଯେପରିକି ହରମୋନାଲ ଜନ୍ମ ନିୟନ୍ତ୍ରଣ  , ଜିଏନଆରଏଚ ଆଗୋନିସ୍ଟ  , ଟ୍ରାନେକ୍ସାମିକ ଏସିଡ  , ଏନଏସଏଆଇଡି   ଓ ଏଣ୍ଡୋମେଟ୍ରିଆଲ ଆବ୍ଲାସନ   ବା ହିସ୍ଟରେକ୍ଟୋମି   ଅପରେଶନ ଇତ୍ୟାଦି । ପ୍ରଜନନକ୍ଷମ ମହିଳାଙ୍କ ମଧ୍ୟରୁ ପ୍ରାୟ ୨୦% ମହିଳା ଏହି ରୋଗରେ ଆକ୍ରାନ୍ତ ହୁଅନ୍ତି ।